
Noul episcop al Caransebeşului. 


— Dr. Miron E. Cristea. — 


De mult nu s'au văzut la noi izbucniri de 
bucurie mai sincere și mai însufleţite ca la 
sfințirea şi instalarea noului episcop Cristea. 
Lumea românească a făcut din ele niște săr- 
bători naţionale dintre cele mai frumoase. 
În cele câteva zile de prăznuire a Învierii, 
primăvara naturii s'a îngemânat cu împrimă- 
vărarea sufletului românesc, în care a în- 
mugurit din nou florile unor nădejdi lumi- 
noase pentru viitor. Inimile cele mai ofilite 
s'au înviorat la auzul cuvintelor viguroase, 
demne și categorice ale noului și tânărului 
episcop. N'a rostit de mult graiu de arhiereu 
român vorbe de o așa înaltă valoare intelec- 
tuală, morală și naţională. Cuvântările epis- 
copului Cristea au fost pentru toți — chiar 
și pentru cei mai intimi prietini ai P. S. Sale — 
relevarea unui suflet ales, care e chemat să 
lase pagini de aur în vieața noastră biseri- 
cească și națională. Cuvintele Preasfinţiei Sale 
spuse în fața altarului: „Făgăduesc că credința 
și legea strămoșească, limba şi cultura ro- 
mânească ... vor fi stelele conducătoare ale 
activității mele. Și nu mă voiu abate nici în 
viitor dela calea cinstită de bun Român și 
de convins ortodox“... au fost o mărturisire 
de credință a unei personalități, care-și dă 
seama că arhiereii unui popor ca al nostru, 
ce își cucerește prin luptă îndărătnică și 
necurmată dreptul la o vieață naţională in- 
dependentă, nu pot fi numai păstorii unei 
turme de credincioşi cucernici, ci trebuie să 
fie căpeteniile unei oștiri, care c'o mână se 
'mchină și cu alta se luptă. Însufleţirea care a 
trezit-o noul episcop în întreg cuprinsul ro- 
mânesc, ne îndeamnă să ne zugrăvim, la flacăra 


sufletului nostru tineresc, icoana arhiereilor 
aşa cum ar trebui să fie în vremurile de astăzi. 
Ei ar trebui să fie tot atâtea lumini rupte 
din cer pentru a încălzi sufletele românești, 


-ar trebui să fie tot atâtea fulgere ce aprind în 


inimi dragostea de luptă, îndemnând oștirile 
de credincioşi să cucerească nu numai îm- 
părăția cerurilor, ci și împărăția pământului, 
amândouă deopotrivă de scumpe pentru fe- 
ricirea și dăinuirea neamului românesc. 

Acest ideal de a aveă în scaunele episcopești 
asemenea personalități mari, de adevăraţi eroi, 
până acum ni s'a împlinit destul de rar. În 
sânul bisericii am avut, însă, întotdeauna oa- 
meni eroi. Trecutul nostru ne dovedește că 
aproape toate izbânzile câte le-am dobândit, 
avem să le mulțumim preoților mari, cari și 
dacă n'au purtat cârja de arhierei, totuș au 
fost adevărații conducători bisericești și lu- 
mești ai poporului nostru. Acei preoți lumi- 
nați au fost niște suflete de viteji cari au 
purtat, în vremuri grele, războiul împotriva 
Întunerecului și Nedreptăţii. Ei au 
fost adevărații trimiși ai lui Dumnezeu, cari 
au descătușat, cei dintâiu, puterea de gândire 
și de simţire a unui popor robit stăpânilor 
îngrășaţi de trândăvie, de minciunile sociale 
ale veacurilor și de prostia braţelor munci- 
toare. Ei, preoții-profeţi, au învățat poporul 
nostru să-și înalțe privirile spre cer și în 
numele dreptății dumnezeești și omenești 
să-și cucerească cea dintâiu rază de dreptate 
și de libertate. 

Și poporul românesc nu va puteă fi încă 
multă vreme un popor de pace. Trupul 
lui va mai sângeră încă, până se va simți 

tărirea urmașilor ce vor moșteni întruparea 
împărăției, care astăzi trăește numai în su- 
îletele visătorilor. Mai ales dela arhiereii noștri, 
cari sunt reprezentanţii cerului pe pământ, 


deplin stăpân pe drepturile lui. Prin acest 
botez de foc a trebuit să treacă, însă, orice 
neam ce-a simţit puterea de credință într'o 
vieață mai bună, mai omenească. 


ai i e ` 


s PEPEE e. 


iat 


Domnița Cristea, mama Episcopului. 


Orice om ce nu se îngrădește de intere- 
sele lui înguste egoiste, ci-și dă seama că 
vieața lui e numai o zea în vieața socială 
și națională, va căută să dea un înţeles mai 
durabil fiinţei lui de-o clipă, jertfindu-se 
pentru idealurile mai îndepărtate ale neamului 
din care face parte, pentru înaintarea Și în- 


. 


suntem în drept să așteptăm ca fiecare dintre 
ei să fie un.arhanghel, care într'o mână ține 
crucea, iar în ceealaltă spada de ostaș al 
aceleiași oștiri. Această nestrămutată legă- 
tură dintre cruce și spadă li-o impune istoria 
poporului nostru din toate vremurile și noul 
arhiereu a avut eroismul să o accentueze 

în vorbirea prin care și-a luat în stăpânire 
scaunul dela Caransebeș. 

Aceia dintre arhiereii noștri cari nu-și îm- 
plinesc astfel chemarea, sunt tot atâtea neno- 
rociri pe capul bietului nostru popor. Și 

Episcopul Cristea e fecior de țăran din 
Tọoplița-română (comitatul Murăș-Turda). E în 
vârstă abia de 42 de ani, așa încât tinereța îl 
va ajută să împlinească faptele mari pe cari le 
așteaptă toată suflarea românească dela dânsul. 


tea me KA 


George Cristea, tatăl Episcopului. 


împotriva oricărei nenorociri obștești, fiecare 
om cinstit și conștient e dator să se ridice 
fără șovăire și pe faţă. Căci conducătorii răi 
Și nepricepuţi sunt lespezi de plumb, cari ne 
omoară cu zile, împiedecându-ne înnaintarea 
sau împingându-ne pe căile pierzării. 

$ 


Familia Cristea e originară din comuna 
Potoc (comitatul Murăș-Turda). Unul dintre 
strămoşii episcopului, anume Vasile Cristea, 
eră „birău domnesc“ peste averea baronului 
din Potoc, cu numele Kemeny. lobagul Va- 
sile Cristea eră om îndrăzneţ, care adeseori 
se împotriveă poruncilor și tirăniilor dom- 

nești. De aceea a și fost închis și judecat 
să fie tăiat în grapă de coase. Țăranii au 
trimis însă vorbă Domnului, că în ziua în 
care va fităiat Vasile Cristea, va pieri și fa- 
milia Kemény până la cea din urmă odraslă. 
Baronul, în urma acestei ameninţări, s'a răs- 
gândit și a poruncit argaţilor să mute gos- 
podăria iobagului răsvrătit în fundul munţilor, 
în Toplița-română. Pe urmă i-a dat drumul 


orge Cristea și a țărancei cuminţi Domnița, 
din copilărie a avut o deosebită dragoste 
pentru învățătură. Fiinţa lui plăpândă și 
visătoare îl predestinase s ajungă călugăr- 
cărturar, care trăește mai mult cu sufletul. 
Și-a făcut studiile la liceul săsesc din Bis- 
trița și a trecut examenul! de maturitate la 
liceul românesc din Năsăud. Sfânta teologie 
a urmat-o la seminarul Andreian din Sibiiu, 


„a 


Casa în care sa născut Episcopul Cristea. 


şi lui Vasile Cristea, care, când a văzut iarăşi 
Sfântul soare, a mulțămit lui Dumnezeu și 
s'a îndreptat spre vatra bordeiului său. N'a 
mai dat însă de urma lui. Pe unde fusese 
gospodăria sa, eră loc pustiu. Sătenii i-au 
spus ce făcuse stăpânul. N'a avut încătrău, 
și-a luat toiagul în mână și a plecat să-şi 
caute nevasta și feciorul. Așa a ajuns familia 
Cristea în Toplița-română. 

În sufletul episcopului Cristea desigur că 
trăiește și firea acestui strămoş îndrăzneţ, 
precum și dorința de a duce mai departe 
lupta împotriva stăpânilor cari trăesc din 
sudoarea feţii țărănești. 

lie Cristea, feciorul ţăranului voinic Ge- 


iar, după un an de dăscălie — la școala 
primară din Orăştie —, a ascultat, timp de 
4 ani, cursurile de filologie modernă și filo- 
zofie la universitatea din Budapesta. Pretu- 
tindeni a fost printre cei mai distinși elevi. 

După terminarea studiilor a ajuns secretar 
și asesor al conzistorului din Sibiiu. 

Dintre faptele lui mai însemnate în cali- 
tate de sfetnic al mitropoliei ortodoxe amin- 
tim: regularea dotațiunilor parohiale şi în- 
ființarea băncii culturale „Lumina“ din Sibiiu, 

În afară de biserică a desfășurat o fru- 
moasă și exemplară activitate culturală. În 
cuvântările sale cătră popor a propovăduit, 
cu multă pricepere, dragostea de limbă și 

de lege. Sufletul lui de țăran a fost în tot- 
deauna straja cea bună a activității sale. 
Și-a dat în totdeauna seama că temelia cul- 
turală și morală a neamului nostru nu e în 
cele câteva mii de cărturari înclinați a se 
închegă într'o clasă socială deosebită, ci în 
plugarii de pe ogoare și în păstorii de pe 
plaiuri, cari trebuie învățați și educați pentru 
a ţineă piept cu viforul civilizaţiei de astăzi. 
În cuvântarea sa rostită cu ocazia sfințirii a 
exemplificat așa de nimerit chemarea cărtu- 
rărimii noastre răsărită din popor. 

Ea trebuie să fie ca ploaia, — a zis Epis- 
copul Cristea — care se ridică din pământ 
până în înălțimile văzduhului, de unde se 
coboară iarăși pe pământ ca ploaie mănoasă, 
ce-i dă vieață și-l ajută să rodească mereu. 
Conducătorii ieşiţi din popor trebuie să fim 
ca ploaia, să ne străduim a revărsă asupra 
poporului toată roada muncii noastre neobo- 
site; pentru întărirea și înaintarea poporului 
românesc să ne jertfim toate frământările 
minții și toate sbuciumările inimii. 

Aceste cuvinte ale noului episcop sunt 
frumoase și înălțătoare, fiindcă știm cu toții 
că astăzi mulți fii ai poporului, cari s'au ri- 
dicat sus de tot în ierarhia socială, plutesc 
în neștire acolo în văzduhurile străine de 
firea noastră țărănească, și când s'apropie 


de pământ, vin ca o brumă sau ca un viscol 
ce ne mghiață inimile și ne zăpăcesc minţile. 
* 


Episcopul Cristea a desfășurat o activitate 
destul de frumoasă și ca publicist. Trei ani 
a fost chiar redactor la foaia „Telegraful 
Român“. Din scrierile P.S. Sale e vrednică de 
o deosebită mențiune lucrarea: „Iconografia 
și întocmiriledin internul bisericii 
răsăritene“ (1905), în care stăruie pentru 
reînvierea vechilor tradiții răsăritene în arhi- 
tectura bisericească și în întocmirile din lă- 
untru ale bisericilor. În numita lucrare se 
vorbește şi de aplicarea motivelor artei po- 
porale în arta decorativă bisericească. 

Această parte a activității noului episcop 
ne îndeamnă să ne bucurăm și mai multcă 
a ajuns să păstorească o dieceză, căci suntem 
încredințați de sentimentele de simpatie și 
de înțelegerea cu cari va apreciă orice ma- 
nifestație culturală şi artistică. 

Figura blândă și inteligenţa vioaie a călu- 
gărului Cristea a cucerit demult inimile noastre 
și generația tânără, care leagă atâtea nădejdi de 
viitorul lui ca arhiereu, desigur nu se va înșelă. 

De aceea îi dorim din tot sufletul putere 
de muncă și zile îndelungate pentru a ajunge 
acolo, unde „vrednic este“ s'ajungă spre fẹ- 
ricirea neamului nostru românesc. 

Oct. C. Tăslăuanu. 


= 


Răsvrătire. 


... [ar sufletul acum e oceanul, 
Ce tremură și geme și se sbate, 
Popor îngenunchiat, ce se ridică 
Sunt gândurile mele sbuciumate. 


Veniţi din lunga voastră pribegie, 

Veniţi, dragi visuri, astăzi înnapoi, 

Voi, cari aţi plâns, plecând a voastră frunte, 
Vreau să-mi muriți pe câmpul de război. 


De dragul ei noi am zidit o lume 
Și-am ridicat-o ?n tron măreț, regină, — 
Sus voi acuma, gânduri amăgite, 

Şo detronăm pe cea cu multă vină! 

Din jurul frunții, ei noi să desprindem 
Cununa cea de raze calde, sfinte, 
Pământului să dăm țărâna moartă, - 
Să dăm uitării vorba, care minte. 


Tu nu ţi-ai priceput a ta menire, 

Ai amuţit la ruga cea blajină, 

Dar azi pornesc, cu furie, spre tine 
Aprinse gânduri, — cruda lor regină! 


Și cele ce-au știut să ți se 'nchine, 
Azi au cu ele fierul răsbunării, 

Și cele ce-au știut să te mărească 
Cu râs demonic azi te dau uitării. 


Coboară-te din slava ta, coboară, 

Desbracă haina scumpă de lumină, 
Căci mai avut cuvânt de mângăiere 
Pentru sărmanul care ți se 'nchină. 


Lumină vreau. Mi-e sete de lumină, 
Și de izvorul cald de mângăiere, — 
De-atâtea ori ai auzit strigarea 
Și-ai stat înmărmurită în tăcere. 


Coboară-te și alteia dă locul, 
Să dea avânt duioasei tinereți, 
Să strălucească dulce, adorată, 
Renăscătoare atâtor frumuseți. 


Coboară-te din slava ta, coboară, 
Fă loc acelei care va veni 

Fă loc zeiței blânde, așteptate, 
Luminătoarea căilor pustii. 


Ea va veni a toate știutoare 

Și, alinând al minţii mele chin, 
Va da vieață dorurilor moarte, 
Tinzând deasupra mea un cer senin! 


i. U. Soricu. 


Bate vântul lin, 
Printre ramuri vin 
De departe șoapte, 


Îngânând în noapte: 


„Fost-a crăișor 
Tinerel fecior, 
Ce-a iubit odată 
Îngeraș de fată. 


= 


Poveste. 


Seara în amurg 
Când izvoare curg 
Și salung nebune 
In valuri cu spume, 


Pe moale covor 
Ţesut din mohor 
Lin s'au legănat 
Și S'au sărutat. 


=] 


Cugetări. 


Fagii s'au plecat 

Şi i-au desmierdat, 
Murmurând în vânt 
Melancolic cânt...“ 


Printre ramuri lin 
Fâlfăinde vin 

Umbre negre'n noapte 
Povestind în șoapte. 


D. P. 


A puteă spune cum iubeşti, înseamnă a 


iubi puţin. Petrarca. 
X% e 


Cine nu poartă cerul în sine, înzadar îl 
caută în lumea întreagă. Otto Ludwig. 


Tocmai aceea e puterea fermecătoare a 
iubirei, că înalță tot ce atinge suflarea ei. 
Asemenea soarelui a cărui rază aurie, pre- 
schimbă 'm aur chiar și norii furtunoși. 

Grillparzer. 


= 

Melentea. 


Bădicul Melentea are o casă de bârne în- 
negrite de vreme și mâncate de cari, sus la 
marginea pădurii pe-o coastă pietroasă. Că- 
suța e scundă și afumată, mică și pitită, și 
toată ziua se înhoalbă din două ferestruțe, 
cât palma. În căsuţa aceea și 'n curte se 
izbesc, cât ține Dumnezeu lumea, o grămadă 
de copiii despoiaţi, cu părul vâlvoiu, cu obrajii 
nespălați de săptămâni. Numai când simt 
că se apropie bădicul Melentea, sar ca ie- 
purii şi odată s'ascund grămegioare în un- 
ghete. 

„Ho! paraleii tatii, nu sunteţi acasă?“ — 
întreabă totdeauna bădicul Melentea. „Gân- 
deam că-s acasă“, zice el întorcându-și capul 
spre femeia ce cârpește nişte zdrențe după 
masă. „Că ce le-am adus eu? Ce le-a adus 
tata? Turtă dulce din târg, gogoroane roșii 
dela jupânul, și niște hăinuțe nouă-nouţe!“. 

Apoi își aruncă subt pat uneltele de lucru 
și se așază pe laviță, obosit. 

„Gata-i supa tu muiere?“ o întreabă, pri- 
vind-o chiorâș. 

— „lar începi?“ ţipă femeia. 

faci de cap“. 
' — Cum să-mi fac de cap? Nam fost eu 
azi dimineață la măcelar, și nu i-am zis: 
Jupâne, două chilograme de carne! Da știi cu 
măduvă și grasă! Și n'a dat el de două ori 
cu barda, și nu m'a întrebat chiar pe mine: 
Unde poftești s'o trimit? Unde? Acasă la 
mine. La Melentea acasă. Se vede treabacă 
băiatul n'a nimerit aici. 

— Şi nici c'o nimeri vrodată, ziceă femeia. 

— Așa crezi tu? Apoi iacă, voi muierile 
odată vă perdeți curajul! Da de bine să nu 
te temi niciodată. În urmă femeia-i puneà 
pe masă un bruș de mămăligă, o fiertură 
acră, și Melentea începeà să înghită strașnic, 
lăudând bunătatea mâncării. Erau numai 
cartofi fierți, zama eră apă goală, subțire, 
mestecată cu oțet. 

— „Plutesc steluțele de grăsime! Doamne 
tu muiere; mă tot gândesc eu de unde avem 
noi atâta unsoare și oleiu. lată ṣo bucată 
de carne! Dela noi din casă, carnea nu se 
mai gată, asta o știe tot satul. Să vezi tu 


„Zău, tu-ţi 


cum mănâncă alții! O ceapă, un bruș de 
pâne, un petecuț de slănină. Dar’ supă la 
ei, carne la ei, fiertură bună, nu s'a pomenit. 
Și de aceea li se lungesc lor grumazii și li 
se fac străvezii urechile. Și nu numai cei 
mari trăiesc așa de prost. Copiii o duc și 
mai rău! Dacă au o fărmătură de brânză, 
apoi li se pare că au toată bogăţia lumii. 
De aceea vezi copii așa de amărâţi peste 
tot locul. Ai noștri? Unde sunteţi paraleii 
tatii? la ieșiți puţin la iveală! 

— „Dar dă-le pace, măi păgânule, și ve- 
zi-ţi de mâncare“ îi zice femeia necăjită. 

Melentea însă nu le da pace. Copiii ve- 
neau înaintea lui, stau cu capetele plecate, 
și așteptau. ` 

„lată-l pe lonica tatii, începeă Melentea 
întorcând cu fața spre muiere pe un băiat 
ca de șase anișori, slăbuț și pârjolit ca de 
secetă. Aista-i cel mai închelmat. Leu-pa- 
raleu, puişorul tatii. Da ce-ai mâncat tu as- 
tăzi ? Tocană de berbece, așa-i? Ş'o fălie de 
caș? Cu atât mai bine! D'apoi tu Pătruț — 
întrebă el prinzând pe altul de mână și tră- 
gându-l aproape. Tu supă de găină? Aha, 
ștrengarule, de aceea ești așa de aprins la 
faţă, ca creasta cocoșului“. Mai prindeă pe 
unul, pe doi, apoi se sătură, îi lăsă să plece. 

— „Da să-mi spuneți voi, începeă el odată, 
unde-s boii, unde-s vacile? Aha, la umbră. 
Așa-i, dacă dă căldura și umblă zbârnăind 
musca, vitele se trag la adăpost. Da la porci 
se vede că n'ați dat de mâncare. Auziţi-i cum 
guiță? Asta nu se cade, să lăsați dobitocul 
flămând! Iute să vă cărați — unu — doi — 
trei — și să le dați de mâncare“. 

Copiii ieșiau bucuroși, dând buzna pe ușe, 
îmbrâncindu-se, ghiontindu-se. Femeia-l as- 
cultă cu capul ameţit. „Doamne, măi bărbate, 
ziceă ea, să știi că tu nu vei ajunge bine! 
Să-ţi baţi tu așa joc de copiii tăi. Nu ţi-e 
frică de mânia lui Dumnezeu?“. 

„Nu, tu muiere, că Dumnezeu e bun și 
nu se mânie“. Melentea mâncă mai departe, 
umflându-și când un obraz, când altul. In 
ochii lui, când îi vorbiă femeia așa, se co- 
boră pe câteva clipe o tristeță adâncă, pri- 

virile lui se bolnăviau par'că. Și atunci păreă 
și mai palid și încrețiturile obrazilor erau 
mai adânci și mai dese. 

Dar nu rămâneă mult așa. Se sculà, luă 
doniţa cu apă, o țineă mult la gură, în vreme 
ce mărul lui Adam se plimbă maiestos, do- 
mol, pe grumazii lui deșirați. 

„Doamne, tu muiere, făceă el oftând, pu- 
nând doniţa pe laviță, da ce minune-i aici? 

— Ce minune? 

— În vieața mea n'am mai băut așa vin. 
Se vede, că iar a dat domnul Beniamin pe 
la tine, și te-a cinstit cu vin! 

Femeia când auziă de domnul Beniamin 
se înciudeă rău, își zvârleă zdrenţele, şi-şi 
puneă mânile în șold. 

— lar îţi vin nebuniile? și-l priveă cu 
scârbă și cu dușmănie. 

— Ce nebunii? Dacă are omul nevastă 
frumoasă înseamnă că-i vine norocul acasă. 
Așa şi cu mine. D-l Beniamin, bine că-i 
jidan, da-i bogat şi nu-i nici bătrân! Când 
vreă el să-și facă un chef c'o creștină, unde 
să tragă? La Melenteoea cea frumoasă! . 

„Vai, bată-te sfinţii, păgânule“, sbieră femeia 
ieşindu-și din sărite, şi începeă să-i izbiască 
în cap o rochie ruptă, o cismă stricată, ce-i 
cădeă 'n mână. „Dar cum te rabdă inima, mi- 
șelule, să mă batiocorești așa în toate zilele. 
Nu mi-e destul că muncesc ca un bou, că-mi 
pierd capul cu atâtea guri flămânde, ce mă 
behăesc toată ziua. Mai vii și tu să-ți râzi 
de mine? 

— Dacă te-a făcut Dumnezeu frumoasă, 
eu mam ce-ţi face, ziceă bărbatul ținând 
brațul ridicat, de apărare. 

— Așşa-i, nerușinatule! Nu mai încapi de 
mine! Da io-s de vină că mi-am mâncat 
vieaţa ? lo-s de vină că am slăbit ca o cățea 
jigărită? Hai, spune! Nu tu, nu copiii, nu 
sărăcia din casă? Și acum dacă-s urîtă, tu 
faci glume pe socoteala mea. i spune, nu 
ţi-e frică de bătaia lui Dumnezeu!“ 

„Ci hai! să ştii că-mi place, tu muiere. 
Îmi pare c'aud gura unei cocoane mari, care-și 
spală bărbatul. Intr'adevăr, e pagubă că nu 
te-ai născut doamnă. Dar pentru aceea îmi 
place. Ştii, la alte case de om sărac, vine 
bărbatul ostenit dela munca zilei, își zic 
două-trei vorbe cu femeia, și el, rupt de os- 

teneală se culcă... El crede că dacă doarme 
va vedeà vieața mai frumoasă și mai ușoară 
decât cum este. Femeia tace şi înghite ne- 
cazul, și din când în când se uită cu mâh- 
nire la omul care doarme pe-un suman, cu 
fața galbenă și suptă. Vezi mie de oamenii 
ăștia nu-mi place. Dela o vreme parcă nici nu 
mai știu vorbi! Aia nu-i vieață! Nu-i deajuns 
că te roade sărăcia destul, să te mai rozi, și 
tu?“ Tace puțin, și privește la fața veștedă 
a muierii, care se mai liniștise. 

„Imi place, adăugă el, că tu-ţi mai deschizi 
gura. Asta-mi place. Pentru vorbă, gura nu 
cere de mâncare. Dar ştii, totuș, ce-mi vine 
în minte, când te văd așa aprinsă? Pățania 
cu lada, cu lada ta de zestre. Ştii că plecarăţi 
pe vreme bună dela voi, dar pe drum v'a 
apucat o ploaie cu rupere de nor. Și unde 
nu s'a umflat râul, unde nu s'au trezit valu- 
rile cari durmiau în adâncuri, șau început să 
arunce armăsari pe fața apei. Chiar atunci 
intră în râu carul cu patru boi, doamne ce 
mai boi, par'că-i văd şacum, carul cu zestrea 
ta de mireasă. Atunci așă erai de aprinsă 
ca acum“, 

— Vezi mă, tu ești dracul gol, strigă fe- 
meia necăjindu-se iarăș. Ai de gând să taci 
odată? Ai de gând să înceți cu batjocurile? 
Dar tu ce-ai avut, ce avere? lacă hârbul ăst' 
de casă. Ai fi așteptat se vede să-ți aduc 
car și boi și ladă încărcată? 

— Aici iar îmi place cum ai adus-o tu 
muiere. La casă de om sărac, de zestre nu-i 
vorba niciodată. Dar casele bogaților tot din 
zestre s'aprind și se pustiesc. Mai au noroc 
cu nănașii că merg de-i mai împacă. Fără 
doar și poate, tu te-ai fi potrivit cu unul 
gazdă. Valeo, mămulică, ce dungi ai aveă 
astăzi pe spinare. Să ştii tu, cei bogați se 
mănie mai iute. Noi de ce să ne măniem? 
lacă, tu de pildă, de ce te mănii? 

— Acum lasă-mă, Melenteo, vezi-ţi de lucru, 
ori culcă-te, dar lasă-mă că mi-e destul pe 
ziua de azi“, ziceă femeia. 

Bădicul Melente însă, cât stă peste zi ori 
seara acasă, tot meliță din gură. El aveă o 
credință: omul sărac dacă ’nchide ochii 
ori gura, începe să se gândească. A cercat 
el de câteva ori așa, dar nu i-a plăcut amă- 
reala aceea ce izvoră par'că din toate părţile, 

la gândul cel mai puțin, și-i pătrundeă ființa. 
„Gândurile, ziceă bădicul Melentea, să le 
lăsăm pe seama bogaţilor. Ei au la ce se gândi, 
ei se pot ajută cu gândurile, dar omul sărac 
oricum se gândește tot rău nimerește, ca cela 
ce tot încărcă o povară când în căruță, când 
în teleguță, dar nici cum n'o puteă duce acasă, 
pentrucă nici la teleguță, nici la căruță nu 
eră înhămat vr'un dobitoc...“ 

Cu atât aveă noroc muierea, că bădicul 
Melentea nu prea da pe-acasă. Munciă săp- 
tămâna încheiată în râsetele oamenilor cu cari 
lucră. Melentea eră bun de leac, când munciă 
în rând cu alți săteni. Că aceștia, îşi uitau 
supărările de-acasă, uitau povara lucrului, și 
dacă foamea n'ar fi strigat cu glasul ei de 
broască, din deșerturi, și-ar fi uitat şi să 
mănânce. 

Melentea va fi fost și el ostenit, dar la 
amiazi nu se apucă să îmbuce, până ce nu 
mergeă în șir pe la toți muncitorii, până ce 
nu se aplecă asupra merindei și mo cercetă. 

„Săraci de voi, ziceă Melentea, ce mâncări 
măi, ca la câni! Așa trebuie să se hrănească 
un muncitor? Ce ţi-e bun d-tale călcâiul cela 
de pâne? Dar d-tale loboda asta? lacă și 
știr și fasole, și ceapă, și peste toate sfânta 
mămăligă. Mâncă român prost și te 'ndoapă, 
că de asta ești bun! D'apoi colea o supă, 
o friptură, nu vă știe face femeia?“ 

Treceă printre muncitori, clătinând cu tris- 
teță și desgust din cap. Se 'ntâmplă ca vreun 
muncitor să fie nou venit, să nu-i știe moarea 
bădicului Melentea. Acela priviă întâi chiorîş 
la omul slab și deșirat, care se plecă asupra 
mâncărilor lui. Şi nu apucă bădicul Melentea 
să-i spună două vorbe, când acela se și sculă, 
răstindu-se: „Ce-i, măi bade, ce-i, măi deşi- 
ratule? Tu să-mi batjocorești mâncarea? Nu 
vezi c'acuși ți se desfac ciolanele, că nu le 
mai poate strânge pelița galbenă? Dar tu ce 
mânci lihodule, de ne batjocorești pe noi așa? 

— Eu, zicea Melentea, surizând, eu carne, 
și supă. Eu mâncări scumpe, măi. Vino și vezi! 
Îl apucă de mânecă și nu-l mai lăsă până ce 
acela nu se apropiă de traista bădicului 
Melentea: 

„lată carne, iată paștete, iată și plăcinte“, 
ziceă bădicul împingându-i sub nas un bruș 
de mămăligă, o fălie de ceapă și sare. 


Dupăce mâncă se lăsă gemând pe spate. 

„Măi dragii mei, mi se pare c'ar trebui să 
îmi aduceţi un doftor. Femeia-i de vină. Mi-a 
pregătit niște mâncări unsuroase ca acelea, 
și cum îs lacom, am mâncat de m'am umflat 
ca un baron“. Și pufăiă pe nări, în hohotul 
de râs al tovarășilor. 

„Că nu vă hrăniți și voi aşa de bine ca 
mine, să știți că nu numai sărăcia voastră-i 
de vină, ci și nevestele. Nu știu face bucatele 
cu gust. Da a mea? Ptii! bat-o focul de 
muiere, de multe ori îi zic: „Mai las-o cu 
fiertura, soro, mai las? cu domniile, c'om 
sărăci și nu suntem dedați cu sărăcia“. 

De se 'ntâmplă să muncească pe undeva 
departe de sat, veniă la prânz vr'un băiat 
să-i aducă veșnicul mălaiu, și veșnica bucată 
de ceapă. Melentea cât ce sosiă copilul, lăsă 
unealta din mână, se apropiă de copil, căută 
în corfă, mirosiă, și ceilalți îl auziau numai 
că se răstește la băiat: 

— Ce-i asta? lar zamă cu carne de porc? 
Și de ce-a pus maică-ta atâta smântână? 
Copilul zimbeă subțire, bucuros, știindu-i felul. 

— Acum să știți, oameni buni — ziceă 
Melentea întorcându-se spre Români — că 
de-oi muri odată şi odată, muierea-i de vină. 
Cine-o pune să mă îndoape cu toate bună- 
tățile ? Astea-s pentru bogaţii cari se întind 
sătui pe canapele, nu pentru un muncitor ca 
mine! 

Unde are o muncă mai grea, tovarășii îl 
ajută cu drag. Că bădicului Melentea i s'au 
cam dus puterile. De multeori e ostenit și 
se clatină, ca o găină beată, pe picioare. 

— Eşti ostenit bădicule — îi zice vrun 
ficior, bucuros că-i poate ajută. 

— Ostenit pustia, ba nu-s ostenit. Da, — 
adauge în taină — am băut o cupă de vin 
vechiu la amiazi, și poate asta să fie vina. 
Că la mine 'n pivniţă stau buţile în şir, de 
ţi-e mai mare dragul să le vezi. 

Sara, la plată, s'apropie de vreunul şi-i zice: 
la mai numără-ți odată banii. Mi se pare că 
te-a înșelat. Omul, cum numără surprins, re- 
pede, vede că-i chiar lipsește ceva din plată, 
se 'ntoarce la stăpân. 

— Apoi să-mi spui, bine-i asta, domnule, 
zice vreunul mai aplicat la mănie. 

— Ce să fie bine? 

— Că mi-ai tras din plată! 

— Eu, din plata d-tale? 

— Da, d-ta din plata mea. 

Stăpânul îi smâncește banii furios, și-i mai 
numără odată. Plata eră întreagă, și omul 
treceă opărit, să afle pe Melentea. Dar el 
se mestecă în grabă în mulţime, și nu-l mai 
vedeă. 

Când vine el la rând, dacă se 'mtâmplă ca 
acum să fi lucrat mai întâi la stăpânul acela, 
îi ziceă: 

— Eu, domnule, scot pentru cinci. 

— Cum aşa? 

— Bine. Pentru cinci suflete. 

Stăpânul privește întrebător la oameni: „A 
Msat careva să-i ridice el plata?“ 

— Ba nu, s'aude din mulțime. 

— Atunci ce vorbeşti d-ta? 

— Vezi că după dreptate așa s'ar cuveni. 
Eu am acasă patru ficioraşi, da ăia încă 
nu pot lucră. De mâncat mănâncă, — nici 
lupii... Acum ei îs patru și cu mine cinci, 

Bogații satului nu prea stau în vorbă cu 
Melentea. Îi pișcă şi nu le place. De multeori 
aduce vești pline de spaimă: ba c'a dat — 
colo pe hotar — boala ’n vite. El cu ochii 
lui a văzut vreo douăzeci crepate. Ba c'a 
auzit la oraș că au să se pună biruri nouă 
pe cei bogați, ba că se face bătaie... 

În biserică se pomeneă de multeori că vor- 
bește cu glas tare. Creșştinii-l priveau nedu- 
meriţi, iar popa câteodată nu se mai poate 
răbdă să nu-l întrebe: 

— Ce tot ai acolo, bădic Melente? 

— Eu nimic. Da sf. Niculae colea din icoană 
nu-mi mai dă pace. Mă tot întreabă câţi copii 
am. l-am spus că opt, și sfântul tot nu crede 
și mă întreabă iar. 

Alteori îl înfruntă popa în ușa bisericii, 
când îs adunaţi creștinii mai mulți. 

— Eu nu-s de vină, părinte, dacă mă mai 
scap şi zic o vorbă tare. Sfinții-s de vină. 
Ce au ei să mă tot întrebe: ce mânci azi, 
Melenteo, ce nu te "mbraci mai bine, golanule. 


Eu caută să le răspund, altfel ar strigă tare, 
de nai mai puteă țineă slujba. 

Mai multe glume face Melentea când moare 
vreun creștin în sat. Dacă mortu-i vreun bogat, 
numai ce-l auzi spunând, când aude clopotele 
trăgând toate: 

Gros-gros 

Că-i bănos, 
Gros-gros 

Că-i om bănos. 


„S'o isprăvit cu miărea lui“, zice bucuros 
bădicul Melentea. Acum o fi stând în fața 
căzanului cu zmoală clocotită, și so fi târ- 
guind cu dracul cât să-i dee să nu-l moaie 
acolo. Dar necuratul o să-i zică: mai ce-mi 
mai da. Până ai fost în vieață mi te-ai dat 
de bună voie mie, cu trup, cu suflet“. 

Dacă mureă vreun om sărac, și trăgeă numai 
un clopot, cel mijlociu, numai îl auziai pe 
Melentea că spune: 

Tingi-tingi-tingi tang 
C'o murit un om sărac, 
Tingi-tingi-tingi tang 
C'o murit un om sărac. 


„S'o isprăvit și cu ăsta“, ziceă el bucuros. 
Da numai mi se pare mie că n'o aveă hodină 
nici pe lumea ceealaltă. Cum e dedat cu sapa 
și lopata, l-o pune Sf. Petru să sape pe lângă 
pomii raiului, să facă mere multe“. 

Așa-i bădicul Melentea. Când nu-i toacă 
muierii la ureche, îmbată de cap muncitorii 
cari sunt cu el, îi face să râdă și să-și uite 
necazurile. De gândit nu vrea să se gândească, 
nici acasă, nici între oameni, ci-i place lui 
așa să-și bată joc de năcazurile vieţii, îi place 
să tot scadă din puteri așa pe nesimţite, ș'o- 
dată numai, când va fi să fie, să-l umbrească 
moartea pe neștiute. Și i-ar plăceă atunci să 
fie cineva să-i spuie în batjocură la ureche: 


Tingi-tingi-tingi tang 
C'o murit un om sărac. 


L Agârbiceanu. 

Ceasuri de friguri. i 


Mi-e dor — de-un câmp pierdut 
Și străbătut 
De-un drum de soare plin, și prăfuit... 


Mi-e dor de mute depărtări 
Pierdute "n zări 
Sub cerul arzător și liniștit... 


Și "n lungul drumului tăcut 
Să fi crescut 
Sălbatec, — buruieni și mușețel... 


=| 


Și mărăcini ce se usuc... 
Și să mă duc, 
Dreptate... mai departe, fără ţel. 


Lăsând durerile ce mă alung 
Târziu s'ajung 
La margine de crâng, lâng’ un izvor. 


Și setea să mi-o sting, prelung, pe veci, 
Cu picuri reci, 
De apă 'ntunecată din urcior..! 


Alice Călugăru. 


Torsul. 


Din odaie, vin la vatră toți motanii să s'adune 

Şi 'mpreună torc, — un cântec par'că din ascunse strune, 
Torc cu ochii "nchişi de lene, lângă focul roş, și torsul 
Lor, se mgână lung cu torsul fusului — și cu întorsul 
Fir albastru depănat de rișchitorul cel din tindă. 


Vin la vatră toți motanii somnoroși să se întindă, 

Și în murmurul de torsuri și de fire 'nvârtitoare 

Pe când văluri de zăpadă cătră geamuri cad ușoare 

Eu cu capul lângă mâţa sură care mie-mi toarce 

Ascult, an cu an, cum vieața-mi ca un cântec se re'ntoarce. 


= =] 


Alice Călugăru. 


Note de drum. 


1 


Ladă veche să-ți mai pun Moştenire la surori, Câte mâni nu te-a deschis 


inc un cerc la spate, Din părinţi rămasă, Albe-inelate 
Ca să-mi fii tovarăș bun Ai ascuns de-atâtea ori Câte feţe ţi-a suris 
Soartea de ne-a bate. Taine de mireasă. Tainic aplecate. 


Și cu dragoste ţi-a dat 
Zestrea lor bogată, 
Numai cu ţi-am arătat 
Faţă supărată. 


Meri înfloriţi 

M'ademeniţi 

Să prind în mâni toiagul. 
V'am tot visat 

Păduri de brad 

Şi voiu să vă trec pragul. 


Numai eu nu ţi-am cinstit 
Legile sfinţite... 

Mie ce mi-ai îngrijit? 

— Cărţi îngălbenite. 


Ca nişte fraţi 
Să mașteptaţi 
Cu cetini aplecate 
Şi ca surori, 
Străine flori, 
Cu suflete curate. 
Maria Cunţanu. 

La „Luceafărul“. 


— Articol inaugural. — 


Am fost cel dintâiu, care în presa bucu- 
reșteană am vestit răsăritul și întâia strălu- 
cire a „Luceafărului“ în Budapesta. Și ves- 
iirea o făcusem cu oarecare elan, deoarece 
se întâmplase, ca tocmai atunci câteva po- 
rodite makabronskiene să facă în revistele 
lor de contrabandă o adevărată gălăgie în 
jurul afirmaţiunei șuchiate: că ardelenii, in- 
fluențaţi de spiritul greoiu al mediului german, 
ar fi incapabili, prin chiar originea lor, a da 
culturii românești un artist mai fin, sau un 
poet mai de seamă. Spuneam acestei familii 
de urâţi intelectuali, că iată o revistă proas- 
petă ardeleană, a cărei limbă nu lasă nimic 
de dorit, la care încolțesc talente reale în 
proză și poezie! Și au cetit ei și au cetit alții 
și cu cât glasul lui Goga sună mai melodios 
și mai cuceritor, cu cât revista luă o înfăți- 
șare mai nouă, mai ieșită din clișeele vechilor 
periodice familiare, cu atât se potoliă mai 
mult pornirea celor zavistioși. 

lată ce scriam la sfârşitul acelui articol al 
meu din „Voința Naţională“: 

„Cine mai este convins, că natura aspră a 
Românului ardelean nu evoluează și că-i lip- 
sesc facultățile de a pătrunde în tainele și 
subtilitățile artei, să răsfoească deci numerile 
apărute ale „Luceafărului“ și va dobândi o 
impresie mai bună... Dacă însă azi-mâne, 
din lipsa de vieața românească în capitala 
Ungariei şi din lipsa de sprijin, revista își 
va închide coloanele, îi va rămâneă totuș 
meritul de a fi avut grupați în jurul său 
câţiva tineri cu frumoase însușiri, a căror 
muncă poate servi ca dovadă de avântul ce-l 
ia cultura românească peste munți și de buna 
sa direcție, cu toate piedecile naturale și ar- 
tificiale, de cari se izbește“... 

Repet aceste rânduri ca să se vadă, cât 
de greșite sunt unele combinaţii de caracter 
literar-istoric asupra originei și continuării 
acestei reviste. „Luceafărul“ ma luat naștere 
și nu s'a menţinut prin impulsiuni din afară, 
ci excluziv prin inspirația spontană a unor 
forțe tinere, grupate pe urmă în jurul poe- 
tului lor de seamă. El n'a urmărit la început 


scopul de a servi literatura noastră generală, 
ci mai cu seamă dea fi un organ al tinerilor 
literați ardeleni, hotărîți a trage o linie de 
demarcațiune între ce a fost și ce trebuie 


să fie. A fost aceasta iarăș o coincidență cu 


clipa în care alți tineri de talent au smuls 
binişor cârma politică din mânile celor oste- 
niți și când și în biserică s'a pornit o ușoară 
mişcare în favoarea elementelor mai tinere. 
Ţin mult să accentuez și aici acest simptom, 
căci el înseamnă faza mai nouă întreagă, în 
care mişcarea noastră socială din Ardeal a 
intrat de zece ani încoace. 

Dar eră și momentul suprem ca noua re- 
vistă să se ivească. Până la această dată noi 
nu avusesem o revistă literară în înțelesul real 
al cuvântului. Cele mai multe fuseseră niște 
încercări de oameni cum se cade, dar fără 
relief. Când stai acum să frunzărești atâtea 
modeste începuturi, ca „Amicul Familiei“ și 
altele de natură și mai efemeră, îți vine să 
zâmbești, ca de anii naivi ai copilăriei. Și 
n'o pățim altfel nici cu „Familia“ regretatului 
losif Vulcan, a bunului bătrân, care are me- 
ritul de a ne fi scos pe toți din fage. Ori câtă 
dragoste puneă acest venerabil amator de 
literatură pentru răspândirea „Familiei“ la noi, 
ea nu mai eră de mult decât un anacronism 
și nu puteă să satisfacă nici cerințele celor 
mai modești dintre cetitori. Cu lipsa totală 
de originalitate, cu rubricile acele stereotipe, 
cu ilustrațiile de o înfățișare medievală, pe- 
riodicul dela Oradea funcționă ca o maşină 
învechită, fără să miște spiritul și fără să 
agite o problemă nouă. 

Cu infiriparea „Luceafărului“ însă starea 
cea veche se răstoarnă. Noua revistă vine 
ca un vânt de primăvară, timid mai întâi, 
apoi tot mai îndrăzneţ, aducând speranţe 
nouă și lăsând să încolțească în inimi în- 
credere multă în puterea cultivătoare a scri- 
sului. Apariţia fiecărui număr este înregis- 
trată cu bucurie. Alături de Goga se remarcă 
mereu melodioasele versuri ale celei mai 
subtile poate ce am avut până astăzi, ale d-rei 
Cunţanu. Veselul Ciura își țese într'un stil 

simpatic ștrengăriile studențești și schițele 
sociale. Și ceva mai târziu, ca dintr'un izvor 
de munte, țâșnește belșugul de vieaţă și ta- 
lent din condeiul lui Agârbiceanu, a căuta- 
tului și gustatului prozator de astăzi. lar 
printre ei se ridică, pe nevăzute aproape și 
din acelaș mediu nou, doi tineri lirici, lim- 
pezi făuritori de versuri erotice, |. U. Soricu 
și Ecaterina Pitiș. O producţie literară bo- 
gată și frumoasă! Stil și simț pentru limba 
literară. Gust pentru forme artistice. Și toate 
aceste erau completate prin o măsură cu 
totul modernă, dându-se revistei o înfăţişare 
mai plăcută prin ilustraţii, reproduse în con- 
diții superioare tipografice și alese cu pre- 
ferință pentru însemnătatea lor etnografică. 
Evident, Ardealul literar sa înnoit! 

Dacă este adevărat sau nu, că desvoltarea 
culturală îşi are legile sale de evoluție, cu 
urcări și stagnări, nu voi să cercetez. Sunt 
însă o mulțime de dovezi, că în anumite 
clipe, ca prin o întâmplare fatală, puterea 
de producție este mai generală. Forțele se 
nasc pe o linie mai mare și, cuprinse de 
acelaș curent, îndemnate cătră aceleași sco- 
puri, îşi dau mâna spre conlucrare. O spun 
aceasta, pentrucă în timpul când „Lucea- 
fărul“ treceă prin întâia sa fază, la Bucu- 
reşti se intemeiase o mișcare identică, în 
condițiuni și mai spornice de producție, cu 
talentele cunoscute, -care constitue astăzi 
mândria literaturei contimporane. Erà fatal 
ca între cele două reviste să se găsească 
puncte comune și colaboratorii uneia să ajungă 
repede colaboratorii celeilalte. Pe neobservate 
„Luceafărul“ își părăsește caracterul pur arde- 
lenesc. Se apropie de dânsul puteri ca Sado- 
veanu, Anghel, Iosif, Gârleanu, Sandu, Lovi- 
nescu și alții. Și iată-ne astfel stăpâni pe 
o nouă revistă românească de caracter ge- 
neral, organ mai mult al tinerimei literare. 

E o muncă pozitivă frumoasă ce se des- 
fășură aici și te atrage, fără să vrei, spre 
dânsa. Când noi, la organul nostru bucu- 
reștean „Cumpăna“, vom reuşi să fim în ca- 
pitala României ceeace este acum „Lucea- 
fărul“ la Sibiiu, vom aveă desigur două or- 
gane literare cu viitor și cari singure vor 
puteă stă în centrul mișcării culturale. Ne 
convine mai întâi libertatea asta de cuge- 


tare, ce trebuie respectată la fiecare și ca- 
racterul acesta de neatârnare față de grupări 
sau personalități politice. Cu procedările și 
felul de a fi al unor reviste de astăzi unde 
mulți dintre noi sunt siliți să-și tipărească 
lucrările, s'au adus multe prejudiţii scriito- 
rilor mai tineri. Poliţia critică a condeielor 
interesate face mult pentru ascunderea ade- 
vărului. Şi nimic mai demn de generația 
noastră, decât emanciparea de sub influența 
intereselor anti-literare și gruparea noastră 
la organe proprii, fără stăpâni, și fără diri- 
guitori principiari, lăsându-se talentelor li- 
bera lor desvoltare. În republica literară nu 
trebuie să se sufere câtușe. 

Mai are însă „Luceafărul“ o calitate, asupra 
căreia aș voi să insist și anume tendința 
de primenire continuă. Sunt acum nouă ani 
de când apare și teama de îmbătrânire tre- 
buie combătută tocmai prin o lărgire tot 
mai mare a cercului de puteri creatoare. 
Când vedem cum alte reviste, după abia 
câțiva ani de existență, încep să se pre- 
facă în simple mașini, reeditând pe aceiași 
autori, cu acelaș program îngust de idei și 
de tipuri, cu aceleași forme cari revin fără 
sfârşit, ne convingem ușor despre necesi- 
tatea primenirei coloanelor. O revistă veche 
care și-a realizat repede scopul, are carac- 
terul mai mult al unui magazin de material 
istoric-literar. O revistă veche nu mai trăește 
în atmosfera năzuințelor ideale, nu mai are 
simțul cald și viu pentru actualitate și ajunge 
să fie greoaie și obositoare. O revistă veche 
este ca un suflet stins de femeie, care nu 
mai știe iubi și trăește din amintiri, Între- 
baţi-vă de ce talentele tinere și iubitoare 
de vieață nu se apropie astăzi de „Convor- 
biri literare“? Fiindcă toată existența acestei 
reviste e forțată și nu mai poate face față 
timpului. O știa aceasta încă Eminescu, când 
scriă în sonetul său satiric inedit: 

„Și tot mai bună soartă decât la „Convorbiri“ 

Ca nimeni să cetească a tale izvodiri...“ 

În contra revistelor vechi mai avem o măr- 
turie clasică și anume pe Guy de Maupassant. 
„Trei lucruri n'am să fac în toată vieața mea: 
n'am să mă însor, mam să ajung academician 
și mam să colaborez la Revue des deux 
Mondes“. Și nu s'a ținut de cuvânt, căci a 

colaborat odată la vechiul și gravul organ al 
Franţei literare. Cert este însă că autorii mai 
subțiri, ca și cetitorii, au oarecare oroare de 
vechituri. 

Este de dorit deci ca „Luceafărul“, pentru 
a evită halul prescripţiunii, să continue a se 
înnoi mereu, să adune în jurul său mai ales 
spirite originale și să fugă de clișee, de di- 

dacticism și de tendenționism sec, ca necu- 
ratul de tămâie. Nici fraza emfatică, nici 
sâcăielile pedante, ci calea scurtă a sobrie- 
tăţii intelectuale să-l conducă și va reuși 
pururea să releveze talente, să deslege pro- - 
bleme, să deschidă cărări nouă în variata 
muncă culturală. Experienţa de până aci, îi 


vine în ajutor în mod absolut. 
II. Chendi. 


===] 


Mecca. 


Drumeț, din cine ştie ce locuri depărtate 
În ochii lui albaștri purtând întreg seninul, 
La porţile cetăţii s'oprește pelerinul 
Ș'ascultă largul vuet ce vine din cetate. 


S'opreşte şi ascultă şi tremură străinul... 
De ce îl roade teama şi inima îi bate 
Acuma când ajuns-a la porţile visate? 
De ce nu trece pragul cetăţii, beduinul? 


Să intre? Nu! l-e frică... Oraşul poate-! minte 
Și nu-i cum îl visase în ceasurile sfinte 
Când îl vedeă, departe, dormind în vis de lună... 


Se 'ntoarce pelerinul pe unde-a fost venit, 
Pe când, în depărtare, amurgul işi adună 
Aripa-i uriaşă de vultur obosit... 


Paris, Martie 1910. Victor Eftimiu. 


== 


Zaplac nebunul. 


— lară? 

— ară. 

— Câţi ? 

— Nu pot să ştiu. Da’ lipsesc, asta se 
vede numai decât; ș'apoi sunt și urme. Nu 
e îndoială. În fiecare noapte, când de ici, 
când de colo... 

— Bine, domnule, și vii la mine cu jalba)... 
Da’ dumneata ce treabă ai? ce treabă aveţi?... 
Ce păziți aici?... 

— Nu vă supăraţi, boierule; cum e acuma 
noaptea beznă, de unde să-l zăpseşti? Se 
strecoară ca șarpele; nu-l simți, — de unde 
să-l vezi ?... Numai dimineaţa, vezi, că lip- 
sește... 

Eră supărat rău domnul Custov, arendașul, 
cât nici nu mai voiă să înțeleagă de vorbă. 
La naiba! eră prea mult. In fiecare zi, de 
vreo două săptămâni, logofătul îi veneă cu 
aceeaş veste: Cineva, unul, mai mulți, o 
ceată — cine știe? — stingeă snopii de 
grâu de pe câmp; într'o dimineață ca în 
alta, lipsă! — De când arendășiau Custovii 
în țara românească, — și erau acuma în 


generaţia a treia, — nu li se mai întâmplase 
una ca aceasta. De aceea și conul Panait, 
în culmea înverșunării, n'a mai găsit acuma 
altă vorbă de răsuflare decât pe asta: 
— Aaah! Bine ziceă ăla dela gazetă: Ţară 
păcătoasă, țară păcătoasă, țară păcătoasă! 
lar logofătul, român cu chibzueală, care 
înțelege mânia stăpânului și se pleacă în- 
naintea îndreptăţirii cu care certarea lui îl 
atinge, se încruntă și el și îi dădeă dreptate: 
Firește că trebuiă să fie păcătoasă țara, în 
care astfel de lucruri se puteau petrece... 
Omul acesta luase moșia în arendă, dela 
stat; poate-o luase cam ieftin, — treaba lui! 
De ce n'a venit altul să dea mai mult? Vorba 
e că o luase; deaci dreptul lui, drept sfânt. 
Ai muncit pe pământul acesta ? Pentru munca 
ta, ai luat atâta. Rodul, e al conului: Panait. 
Munca e a ta, ţi-ai luat partea. Dar soa- 
rele, și ploaia, vremea prielnică și grăsimea 
pământului, — astea doar n'or fi ale tale, 
țărane! Astea sunt ale domnului Panait, care 
a plătit pentru ele arendă stăpânirii... Ş'a- 
poi atunci, cum vii tu să pui mâna pe snopii 

de grâu, pe cari domnul Panait i-a plătit în 
tot chipul: și ca rodnicie de jos, și ca bla- 
goslovenie de sus, și ca plămădeală a muncii 
la mijloc 2... 

Cu drept cuvânt s'a încruntat logofătul, 
și a dat și el dreptate domnului Custov, 
Panait; cu pază mai multă va trebui să fie, 
de acuma "nainte. 

* 

Ce ziceă la toate astea Zaplac? — Habar 
maveă. În bojdeuca lui sărăcia bântuiă ca 
și- nainte, — copiii tot așa de goi și hămesiți, 
nevasta tot aşa de acrită și plângăcioasă... 
S'o ia dracu de treabă! — Gata mămăliga 


aia, fă ?... 
Poc! sare ușa cât colo în ţâțâni, și badea 
Zaplac de pe scaun. — Ce-i asta bre? 


— Să nu te mişti de-aici, că te-am prins! 
— strigă logofătul cu spume la gură. — 
Unde-ai ascuns grâul?.., 

Ridică Zaplac braţele, par'c'ar fi vrut să 
zică: — Poftiţi, căutaţi-l... — Şi s'a lăsat 
iar pe scaun: — lată, nu mă mișc. 

Știă Zaplac că n'are să găsească logo- 
fătul la el nici un grâu; dar logofătul nu 
știă, — și nu știă el multe altele, afară de 
ceeace din șoptite aflase, în sfârșit, cu multă 
greutate: Zaplac eră cel care fură snopii de 
grâu de pe câmp. 

Câtă vreme au fost nopțile fără lună, ni- 
meni nu l-a putut vedeă; a venit luna nouă... 
tot mai aveă, jumătate, un sfert de noapte... 
Pe urmă a venit luna plină; — nu s'a putut 
răbdă; şi atunci l-au văzut oamenii, — ori- 
cât s'a ferit... 

L-au văzut, sau li sa părut?... — Căci 
înzadar logofătul caută prin toate colțurile, 
unde Zaplac ar fi putut să ascundă grâul... 
Nu e; nimic, nici un bob, nicăiri, nimic! 

— Tiii, drăcia dracului! — logofătul pune 
capul în piept și pleacă pe aci încolo; — 
pe când Zaplac se uită lung în urma lui și 
— parcă — zâmbeşte. 

* 

Să zâmbească Zaplac? — Asta poate 
să mi se fi părut mie, sau dumitale, cetito- 
rule, dacă ai fi fost atuncea acolo. — Da! 
ce să zâmbească, vai de capul lui, că erà 
mâncat de boală; îi crăpase pielea mânilor 
și-l apucă mereu cu amețeală. — Doctorul, 


_în casa lui Zaplac... 


când a fost prin sat, e o lună de atunci, i-a 
spus: să lase mămăliga, să se hrănească cu 
grâu, cu pâne de grâu... Ce dracu! doar 
eră destul grâu în tot județul! —- Acolo de 
unde venise doctorul, cu proaspătă învăță- 
tură, eră mai puțin, — şi totuşi! — 

Grâu! Pâne de grâu! — Căutaţi în pod 
la Zaplac! - Nici un bob... Dară “căutați în 
sufletul şi în înverşunarea lui... 

* 

Bine, omule: iată unul și-ți spune: — Nu 
te potrivi ălora, e al tău, grâul, fă ce vrei 
cu el... 

— Tu simţi, că nu e adevărat, că nu e 
al tău, că nu poate să fie al tău, — că dacă 
întinzi mâna asupra lui... 

La ce te-ai mai născut tu, mă? Pe tot în- 
tinsul lanurilor acestora e grâul pentru domnul 
Custov, Panait; el mistuie mult, şi-i trebuie. 
Pentru tine nu se mai ajunge. Cine te-a mai 
încurcat şi pe tine pe pământul acesta ?... 

Așa?... 

* 

Zice Zaplac: — Așa?... 

Și atunci, când luna s'a culcat, sau, acuma, 
când n’a răsărit încă, se strecoară, de ni- 
menea simţit, colo pe câmp, unde stau, în 
grămezi, snopii cari sunt pentru domnul Pa- 
nait... Şi-i smulge, şi-i ia, și se duce... 

Se îndârjește omul... Nu şi-a făcut bine 
socoteala... L-a.supărat logofătul, și de aia... 

Târziu, spre dimineață, răsărind luna, l-a 
găsit aruncând snopii pe râu... 

Nu-i căutați în pod, nu-i căutaţi în curte, 
Acolo se duc, — pe 
apă în jos, — se duc, se pierd. 

L-au văzut! L-au prins acuma. 

Nu mai poate să tăgăduiască; l-au prins. 

Răspunde! răspunde Zaplac, ce-ai făcut, 
— dă socoteala! — De ce ai furat snopii, 
de ce-ai furat grâul?... Dacă tu wai avut 
destul pentru tine şi ai tăi, dacă ţi-a fost 
prea puţin tainul, — de ce n'ai adăogat 
acolo grămada strânsă cu atâta primejdie, 
— ci ai aruncat în risipire tot rodul acela?... 

la, te uită! la, te uită cum se înhoalbă la 
mine Zaplac nebunul! Ce l-am întrebat eu? 
Ce l-am întrebat?.., 

E nebun! Nu vedeţi, că e nebun? El are 
grâul acolo înaintea lui; îl fură, și — îl 

aruncă pe gârlă! — Să-l macine, dacă e cu 
minte, — să-l frământe și să-l coacă... Dar 
el îl aruncă pe gârlă! E nebun! 

Zaplac stă, — ochii lui se uită departe. 
Se uită să vadă, să cunoască ceva?... — 
Nu se uită el oare să-ți lămurească ţie ni- 
mica?... 

Ei, iată așa: A luat grâul acela, a strâns 

— unul după altul... Nu i-a văzut, — a 
auzit doar, mai mult a ghicit, cum s'au stre- 
curat, sau dus, s'au pierdut... 
„Şi în vremea asta nu se gândeă la nimic, 
nu știă nimic, nu-și ziceă nimic... 

Eră nebun! De aceea îl și puteţi vedeă 
acuma la balamuc. — Auzi! Să strângă grâu 
de pe câmp, și el, cu nevasta, cu copiii, — 


snopii în brațe, — l-a apucat mânia, și s'a să morfolească mămăliga mucegăită!... Erà 
dus cu ei, s'a dus mereu, și i-a dat pe gârlă, nebun! 3 lon Gorun. 
=] 
Singurătate. 


Ce freamăt jalnic se ridică 
Din şir de sălcii plângătoare 
Și ce adormitor pluteşte 
Mireasma teilor în floare. 


Frunzişul adormit îngână 
Ca ’n vis povestea lui de șoapte 


Pe 'ntinsu! văilor amurgul 
Își lasă umbra lui molatic, 
Un plop înalt în depărtare 
Suspină trist şi singuratic. 


În murmur de izvor, în vale, 
Se "'nalţă-o doină fermecată 
Și luna plină s'o asculte 

De după dealuri se arată. 


Și singur buciumul mai sună 
În trista linişte de noapte. 


Alexandru Stamatiad. 


= 


Amintiri despre Bunea 
de I. Paul. 


IL. 

Multe lucruri frumoase ar puteă spune un 
zugrav meșter de oameni şi de lucruri despre 
Blaj, despre această obârșie a culturii și sim- 
tului românesc, lucruri, cari ar puteă împo- 
dobi o pagină însemnată din istoria culturii 
noastre naționale și cari ar puteă clădi minți 
și oțeli inimi în tinerimea noastră de astăzi, 
și în cea care va urmă. Tabloul ar fi frumos, 
dar se vede, că nu s'a născut încă meșterul 
zugrav vrednic de el. Poate tocmai Bunea al 
nostru eră menit să fie acest zugrav, dacă 
nu ni-l luă Dumnezeu așa de fără vreme și 
fără rost. Întru adevăr multă apă va trece 
încă pe cele două Târnave până ni se va mai 
naşte un alt Bunea, pentru chemarea aceasta. 

Dar să ne urmăm cuvântul despre Bunea, 
ca să-l vedem și ca flăcău, și om în toată 
firea lui, nu numai ca copil. 

După un an petrecut împreună la Blaj în 
cea mai strânsă intimitate, eu am plecat la 


(Urmare.) 

Viena să-mi urmez studiile și în curând și 
el a fost trimis la Roma, la seminarul de 
propaganda fide, unde își făcuseră studiile 
Șincai și Petru Maior. Cu adevărat, dela 
Șincai și Maior poate pentru întâia oară s'a 
făcut o alegere pe deplin nimerită între cei 
500--600 de elevi ai liceului din Blaj, ale- 
gându-se Bunea pentru a fi trimis la Roma. 
Dela Șincai până la Bunea, dacă dragostea 
de prietin nu mă amăgește, par'că în nici un 
trimis la Roma, nu s'a întâlnit atâta tărie de 
caracter, atâta simțire pentru neam, atâta 
talent și putere de muncă pentru știință și, 
atâta obiectivitate și desinteresare neprihă- 
nită de spiritul iezuitic dela Roma, așa de 
primejdios pentru un tânăr mai slab de înger. 

Deși ca studenți ne scrieam din când în 
când, de văzut însă nu ne-am mai văzut timp 
de șase ani. La Viena însă de multe ori vor- 
biam cu colegul și prietinul Bârseanu despre 
Bunea, cu care fusese coleg de clasă și prietin 


www.dacoromanica.ro 


Nrul 10, 1910. 


LUCEAFĂRUL 251 


de cruce la liceul din Braşov, prietinie, care 
deasemenea a durat toată vieața și pe care 
nici pământul, care azi acopere fața blândă 
a iubitului nostru Gusti, n'a putut-o îngropă. 

După șase ani eu terminându-mi studiile 
și făcând o călătorie prin Italia, ajuns seara 
la Roma, înainte de a fi văzut ceva măcar 
din minunile cetății eterne, până în ziuă am 
alergat a doua zi în Via Babuino la colegiul 
grec, ca să găsesc pe Bunea, căruia voind 
să-i îac o surprindere, nu-i scrisesem nimic 
despre gândul meu. Fiind însă pe timpul va- 
canței de vară, seminarul cu toți elevii, din 
cauza căldurilor şi a aerului înădușitor și 
bâcsit de friguri palustre al Romei, se mutase 
la Tivoli, vechiul Tiburtium din munții Sabini, 
nu departe de Roma, unde în timpul lui Au- 
gust petreceau vara, în vilele lor luxoase 
mai marii Romei, Mecena, Horaţiu și chiar 
cezarul. 

Fără a stă mult la chibzuială, am luat in- 
formaţii la portarul seminarului şi de acolo 
am plecat deadreptul la gară, și cam în un 
ceas și jumătate cu un tren mic, un fel de 
tramvai, am fost la Tivoli, trecând prin ce- 
lebra campania romana, astăzi șes săcătuit, 
pustiit și bântuit de malaria, pe care nu vezi 
nici copac, nici tufă, nici fir de iarbă, numai 
petricele mărunte și albe, cari îţi reped razele 
soarelui în ochi ca niște săgeți ascuțite. 
Numai ruinele lungi și uriașe ale vechiului 
aqueduct roman, cari străbat în lung câmpia, 
mai dau mărturie despre ceeace a fost odată 
acest șes, frământat cu atâta sânge omenesc. 

Dela gară, țin minte ca astăzi, eră într'o 
Vineri, m'am luat pe jos pe o alee de platani 
uriaşi până pe muchea unui deal, ce se co- 
boară ca o spinare din munții Sabini, și am 
intrat în o vilă vechie, mare cât toate zilele, 
o capodoperă arhitectonică însurită de vreme, 
vila cardinalului D'Este, în grădinile căreia 
pe aleele umbroase și răcorite de jocurile 
de apă, se spune, că și-a scris Torquato Tasso 
mai multe cânturi din Gerusalemme eliberata. 
Aici eră tăbărît seminarul pentru vară, în 
acest palat istoric se adăpostiă „nația“ Bunea. 

L-am găsit într'o odae mare și luminoasă, 
simplu mobilată de altfel cu strictul necesar 
pentru un student, ale cărei ferești mari dă- 
deau în dosul vilei spre o grădină feerică, 


ce se coboară prăvălatic cu alee în zic-zac, 
umbrite de tufe şi copăcei exotici; vederea 
se pierdeă departe în munții stâncoși și goi. 
Bunea erâ în societatea unui preot gras și 
înalt ca un brad, cu o frunte luminoasă și un, 
zâmbet plin de bunătate. Erà economul se- 
minarului, preot învățat și poet, care scriă 
versuri latinești. Bunea se împrietinise cu el 
cu toată deosebirea de vârstă și rang și îl 
învățase puţin românește, încât ceteau îm- 
preună pe Alexandri și Eminescu. Bunea îi 
ziceă în glumă „elevul“... Când eu mă mai 
încurcam în italienește, o dădeam cu toții 
pe românește, şi economul o rupeă binișor. 
În odae eră un fum de ţigară, să-l tai cu 
cuțitul, fumau amândoi, și dascăl și elev, ca 
niște turci. Bunea cam pătimiă pe vremea 
aceea de orbolț (irizipel) și de aceea lui 
singur în tot seminarul îi dăduseră superiorii 
voe să fumeze, ceeace mult m'a surprins în 
un seminar cu atâta strășnicie de disciplină. 
Ce să mai descriu bucuria revederii, după 
atâția ani și în un colț de lume atât de în- 
depărtat de Blaiul nostru? Am stat toată ziua 
împreună. Bunea m'a poftit la masă, drept, 
pe care îl aveau toți elevii când îi vizitau 
rudele sau cunoscuţi. Am stat la masa co- 
mună întrun refector vast. Mult ma surprins, 
când am văzut pe superiorii seminarului, 
oameni bătrâni, profesori, unii cu rang de 
episcop, amestecați la masă printre elevi de 


“toată vârsta dela 7 la 25 de ani și stând de 


vorbă și râzând cu ei ca cu niște prietini. 

Educatori artiști, ziceă Bunea, aşă se cresc 
aici misionarii, cari se duc prin țerile săl- 
batice și cu dragă inimă își dau vieața 
pentru catolicism. Deși eră Vineri, zi de 
post, cum spuneam, mărturisesc că nu mai 
mâncasem așa luxos niciodată, nici așa vin 
nu pusesem pe limba mea. Aici am gustat 
pentru primaoară, vestiții struguri din Italia 
„Pizutella“, cari pe acel timp, în Iulie erau 
o noutate. 

— Cum văd aici nu se cruță nimic pentru 
edificarea sufletului vostru, îi zic eu lui 
Bunea. 

— Dar ce crezi, că mâncarea şi băutura 
bună nu merge la inima omului? îmi răs- 
punse el cu zâmbetul lui fin, poate masa, pe 
care o vezi și vorba bună a superiorilor ne 

leagă chiar mai mult decât învățătura, de mj- 
siunea noastră de apostoli ai catolicismului. 
După masă împreună cu superiorii și elevii 


am făcut o plimbare prin grădina vilei, care 
e o minune de frumsefă Aici am văzut 
pe un episcop bătrân și cărunt ca oaia la 
braț cu doi copilași ca de 8-9 ani, râzând 
și povestind cu ei tot timpul ca cu niște 
prieteni de o vrâstă. 

— Adevărat artişti educatori, îi zic eu lui 
Bunea, unde ar face una ca asta un pro- 
fesor român? 

— Hei băiete, îmi răspunde el, astea sunt 
floare la urechie; educatorii aceștia au un 
sistem întreg de meşteşuguri și ademeniri 
pentru a săpă ca în ceară în inimile elevilor, 
mai ales a celor luați de mici, dela 7 ani, 
în lucru; îi modelează pe un calapod sta- 
bilit din vechi până în cele mai mici detalii. 
Nu știu, continuă el îngândurat, cum am 
scăpat eu de modelarea aceasta, până acum 
în anul ultim de studii, când ciolanul s'a 
prea ingroșat și învârtoșat în mine, ca să-l 
mai poată ei încovoiă după voie; se vede 
că a fost material prost în mine, de nu 
mau putut ciopli măcar cât de cât; de alt 
fel ei nici nu bănuesc, cât de necioplit am 
rămas eu; e mehenchiu românul, când a 
vrea și a vrea el, ce crezi? De altfel, de 
prozelitism ne arde pe noi Românii? n'avem 
noi alte belele? 

În seminar mai erau doi români, dintre 
cari pe unul îl cunoașteam bine, stătusem la 
o gazdă cu el în Blaj, și mai bătrân fiind 
îl. protegeam. 

La plecarea mea îl lăsasem în clasa a IV-a 
de gimnaziu, recomandându-l și instructor 
în locul meu în o familie. Eram vecini și 
cu satele, încât îi cunoșteam bine și părinții, 
țărani de treabă dar destul de săraci, cari 
numai cu multă trudă îl purtau la școală. 
Băiatul eră bine făcut și muncitor, învăță 
bine, eră chiar întâiul în clasa lui. Erà 
acum şi el în seminar prin anii dintâiu, încă 
copil aproape. Cu Bunea și cu el am ieşit 
din seminar și am făcut o plimbare până la 
minunata cataractă a râușorului Anio (Aniene), 
care cade pe o stâncă verticală dela o înăl- 
time de vreo sută de stânjini, încât prav 
să face până.ios, 

— Bine, Bunea, îi zic eu, cum mergeam 
așă pe drum la plimbare; fiind atâta sistem 
și atâta străjnicie în fabrica asta de misio- 
nari catolici, nu va venit și vouă vreodată 

așă un vânt de ducă, să o ștergeţi de pe 
teren într'o noapte, cum au făcut vreocâțiva 
blăjeni înaintea voastră? 

— Apoi de, vântul a putut el să-mi vină, 
dar mai întâi, om sărac fiind, de unde pa- 
rale de drum? apoi unde mai pui omenia, 
ce m'ar fi așteptat acasă la părinți? și la 
urma urmelor ce nu rabdă românul săracul? 
Românul unde pleacă, ajunge, ori moare pe 
drum. ` 

— Dar eu n'aș fugi de aici, zise băiatul, 
să ştiu bine, că taie lemne pe mine, mie 
îmi place foarte mult aici și superiorii noștri 
sunt oamenii lui Dumnezeu, buni de nu se 
mai poate. Unde se poate o misiune mai 
sfântă decât a noastră? 

— L-ai auzit? îmi zise Bunea, când bă- 
iatul s'a reslățit pe un moment de noi, la 
ăsta îi priiește chiar în fabrica aceasta. 
Ăsta nu numai nare să fugă, dar are să se 
îngrașe aici și azi mâne ai să-l vezi ajuns 
departe. l-au băgat băiatului misia în cap și 
au izbutit să-l dee la calapod, încât parcă 
l-ar fi făcut măsa din nou; sistem nu glumă! 

Și adevărat, are cântec misia acestui băiat, 
fiu de țăran; proroc a fost Bunea, nici nu 
alta. 

După câţiva ani, întorcându-se băiatul doc- 
tor dela Roma a venit și pe la mine la Caran- 
sebeș, unde mă aflam pe atunci, şi pe unde bă- 
iatul aveă rude, domni de român. Umblă cu 
mânile împreunate pe piept şi cu ochii în 
pământ, de o zmerenie de sfânt, nici nu alta 
și catolic din creștet până în tălpi. 

Mai târziu l-am mai zărit la București, unde 
alipit pe lângă episcopul romano-catolie de 
acolo, se indeletniceă cu predici în biserica 
romano-catolică, ba odată chiar cu o confe- 
rință la Ateneu, de propagandă a catolicis- 
mului printre Românii din țara românească, 
La Ateneu însă, ai dracului, mi se pare, că 
l-au fluierat cu frenezie Românii. | 

N’a trecut mult însă şi cu înalte recoman- 
dații dela București, precum şi pe urma mul- 
tiplelor talente dobândite la Roma, băiatul 
pune piciorul pe treapta tronului unei epis- 

copii sărace din Bănat, iar mai pe urmă 
după încetarea din vieață a celui mai simplu 
și mai de treabă prelat român, s'a așezat 
băiatul tihnit pe puful tronului celei mai 
bogate episcopii românești. Aud și eu din 
gura satului, dar nu-mi vine să cred așă 
minune, că „naţia“ născută în casă strălu- 
cită, care aveă ferești și în acoperemânt 
- (cum spune nu ştiu care papă despre ori- 
ginea sa țărănească), sfântul cel smerit, zice 
că astăzi a ajuns de o extremă delicateţă. 
Zice că, părându-i-se, că e o ruşine pentru 
neamul românesc, ca un prelat să locu- 
ească în o casă cinstită, în care modestul 
său antecesor a strâns sute de mii în fo- 
losul naţiei, și-a durat un palat ca acela și 
l-a împodobit cu tot fastul imaginabil. 

În acest palat se spune, că dă magnaților 
unguri banchete cu șampanie, în cât îi vâră 
în draci, nici nu alta și îi silește astfel să 
respecte și nația românească cea despre- 
țuită, naţia, care din cea mai de jos treaptă 
a ei poate să dee un asemenea cavaler. S'a 
deprins „naţia să mănânce cu mâna stângă, 
ce să zici alta?! Apoi n'a fost proroc Bunea? 

Ce n'ar fi făcut Bunea pentru nația lui și 
pentru știință, dacă dreptatea eternă l-ar fi 
așezat pe el în locul cuvenit lui după toate 
legile omenești și dumnezeești, în locul na- 
tiei, care mănâncă cu mâna stângă? Dar 
să lăsăm şi vorba asta, că iarăşi e nu știu 
cum, 

Cum se înfige în memoria omului câte-o 
vorbă, câte un detaliu de nimic? mare mi- 
nune! lată un asemenea detaliu de nimic 
din plimbarea noastră la cataracta râului 
Anio: E știut, că nicăiri în lume nu vezi 
cerșitori aşă meșteri de a imploră mila tre- 
cătorului, ca în Italia. Cum mergeam noi așă 
pe drum, iată doi copii frumușei, un băieţel 
și o fetiță cu ochii mari și umezi, de pe 
cari curgeau zdrenţele. Cum ajung în dreptul 
nostru, cum încep pe limba lor cântătoare 
să se roage cu ochii în ochii noștri și să 
întindă mânile după pomană. Băiatul nostru, 
ca mai tânăr, voind să facă serviciu com- 


paniei noastre, se și grăbeşte să alunge pe. 


copii, zicându-le: „Non c'e niente! non 
c'e niente!“. N'avem nimic, adecă n'avem 
parale. Bunea, tacticos cum eră, până să 

scoată punga să dea copiilor un soldo, 
băiatul nostru îi și dusese cât colo de dinapoi, 
repetând necontenit „non c'e niente“, încât 
Bunea a trebuit să-i cheme îndărăt ca să 
le deie soldo. Apoi să nu devină omul su- 
perstițios, după așa întâmplări de nimica? 

Am stat în seminar apoi până seara, când 
lui Bunea i sa dat voie să mă petreacă la 
gară, încât am mai putut stă un ceas întreg 
împreună pe sub alea de platani. Aici mi-a 
povestit el planurile sale din viitor. Spuneă, 
că ministrul plenipotenţiar al României la 
Roma, Esarcu, dacă nu mă înșel, pusese la 
cale convertirea Românilor macedoneni la 
biserica unită, cu aceleași condiţii ca şi în 
Ardeal, cu scopul de a-i scăpă astfel din 
gura grecilor. Ministrul se înțelesese cu Papa 
și cu superiorii seminarului, ca să-i dee pe 
Bunea, pe care îl cunoşteă bine, pentru 
misiunea aceasta. Astfel se apucase Bunea 
să învețe limba macedoneană, și grecească 
modernă, spuneă, că are să învețe și turcește 
și eră foarte însuflețit pentru rolul frumos 
ce eră să i se încredințeze. Nu știu cum și 
din ce cauză a căzut în baltă planul acesta, 
care poate ar îi singurul mântuitor pentru 
Românii din Macedonia. 

Ne-am despărțit apoi în gară şi eu am 
plecat cu inima crescută de bucurie, văzând 
cu ochii cât de apreciat, stimat și iubit eră 
Bunea al nostru, nu numai de colegi, ci şi de 
superiorii săi și de Ministrul țării românești, 
care aveă cu el astfel de gânduri serioase. 

Nu voiu fi izbutit, se înțelege, să reproduc 
în aceste amintiri chiar vorbele din conver- 
sația noastră dela Tivoli, doar memoria omului 
nu e de fier, dar pot să spun cu mâna pe 
conștiință, că înțelesul convesaţiei noastre 
acesta a fost. Și câte altele de interes poate 
pentru portretul lui Bunea, le-a dus vântul 
uitării din mintea mea? 

Și acum când Bunea e în pământ și necazul 
meu asupra celui ce-i ține locul în scaunul 
de episcop a încetat deodată cu vieața prie- 
tinului, cu inima curată de orice nour, mă 
întorc cătră copilul din Blaj, protejatul meu, 
cătră băiatul dela Tivoli şi cătră prelatul de 
astăzi și îi cer iertare, dacă în dorința mea 
de a nu scăpă nici o trăsătură nobilă din 
fizionomia prietinului, am fost poate indiscret 

față de Preasfinţia Sa, și doresc din toată inima 
să fi greșit, și să fi fost nedrept, să mă po- 
căesc de cele spuse în rândurile acestea cu 
privire la Preasfinţia Sa. Evlavios cum îl știu, 
să-și aducă aminte, că va stă odată în fața 
judecătorului preadrept și atoateștiutor, de 
care toți cu cutremur și oțerire ne vom apropiă. 
Să roage pe Dumnezeu atotputernicul, ca să 
pogoare duhul lui Bunea în sufletul Sfinţiei 
Sale, ca să-i poată țineă locul cu toată vred- 
nicia. Să-i dăruească Dumnezeu simplitatea 
biblică a predecesorului său, a părinţilor şi 

a neamului, din care s'a zămislit, pentruca 
din belșugul, care îl înconjoară, din timpul 
și inima sa, să poată rupe cât mai mult și 
atunci când neamul românesc îi va întinde 
o mână rugătoare și îl va privi în ochi cu 
ochi lăcrămaţi, să nu-i zică ca copiilor dela 
Tivoli, „non c'e niente“,ci „ale tale dintru 
ale tale“. Numai aşa îl va puteă binecuvântă 
Bunea din cer și neamul românesc de pe 
pământ și pe Sfinția Sa și pântecele, din 
care s'a născut. Amin, așa să-i ajute D-zeu 
sfântul! (Va urmă.) 


Poporanismul. 


— O anchetă literară. — 


II. 

„Acestea fiind înțelesurile posibile ale po- 
poranismului, să vedem acum pe care din 
aceste înțelesuri le-a primit d-l Duiliu Zam- 
firescu în accepțiunea ce d-sa a dat-o acestui 
cuvânt, pe care le-a eliminat și pe care din 
ele le admite, în formula d-sale de artă, şi 
pe care nu. 

D-l Duiliu Zamfirescu ca să condamne 
pe scriitori ca Slavici şi Popovici-Bănă- 
teanu, recunoaște existența poporanismului 
temperamental, dar nu-l admite în li- 
teratura noastră. 

Ca să condamne pe scriitori ca Sado- 
veanu, Agârbiceanu, Coșbuc, Goga, 
dintre cari unii se desvoltă sub influența cri- 
ticilor „Vieţii Româneşti“, cari cer simpatie 
pentru țărani și vieaţa lor, iar alții (Goga) 
consideră poezia ca mijloc de luptă în contra 
asupririlor, d-l Duiliu Zamfirescu recu- 
noaște existența poporanismului tendenţios 
pozitiv şi revoluționar, și nu-l admite. 

Ca să ajungă la condamnarea poeziei po- 
porane, recunoaște existența poporanismului 
colectiv, dar nu-l primește, cum nu primește 
nici pe cel temperamental, nici pe cel ten- 
dențios. 

Admiţând însă pe Creangă pentru care 
are o deosebită admirație, d-l Duiliu Zam- 
firescu recunoaște existența „poporanismului 
artistic“, și nu numai îl recunoaște dar și-l 


(Urmare). 


admite ca putând fi singura formă de po- 
poranism care poate intră în adevărata sferă 
a artei. 

Precum se vede însă, d-l Duiliu Zam- 
firescu nu recunoaște existența poporanis- 
mului formal, care e poate cel mai impor- 
tant din toate din punct de vedere artistic, 
și parcă nici nu bănuește „poporanismul pri- 
mitiv“ care a constituit un întreg curent în 
cultura românească. Desigur însă că din mo- 
mentul ce i s'a atras atențiunea asupra acestor 
specii de poporanism, nu cred că greșesc 
afirmând că d-sa ar fi gata să recunoască, pe 
lângă poporanismul artistic și pe cel formal; 
dar că, din momentul ce n'a admis popora- 
nismul colectiv, nu e cu putință să admită 
în sfera artei poporanismul primitiv (pe care, 
bunăoară, îl prețuește foarte mult un Cara- 
giale)!). 

Privind acum la lumina principiilor puse 
mai sus, cu privire la felurile în care poate 
fi înțeles poporanismul, ușor vedem în ce 
d-l Duiliu Zamfirescu e greșit și în ce are 
dreptate. D-sa, osândind literatura lui Slavici 
și a lui Popovici-Bănăţeanu, a osândit 
poporanismul nostru temperamental, a osân- 
dit pe toți scriitorii culți, cari, culți fiind, au 

1) Cercul „Convorbirilor Critice“ işi aminteşte de 
sigur neuitata seară în care Caragiale ne-a fer- 


mecat cu entuziasmul său pentru „Povestea lui Moş 
Albu“ a lui Anton Pann. 

fost totuș siliți de temperamentul lor să ia 
subiecte din popor. D-sa și-a închipuit că 
din momentul ce un scriitor s'a ridicat la 
înaltă cultură, prin chiar aceasta și-a schimbat 
temperamentul și a devenit incapabil de a 
mai pătrunde în sufletul oamenilor din mij- 
locul cărora s'a ridicat. Este o supoziţie ab- 
solut gratuită, care până a nu atinge pe alţii, 
îl ating în oarecare măsură chiar pe d-sa, 
care ne-a dat câteva tipuri izbutite de țărani. 
E drept că, în redarea acestor tipuri, d-sa 
păstrează atitudinea artistului care se simte 
mult superior oamenilor simpli ce descrie, 
păstrează adecă, atât atitudinea poporanis- 
mului temperamental cât şi pe cea a lui Emi- 
nescu când face poporanism artistic în poe- 
ziile sale în formă poporană. E drept iarăș, 
că tipurile d-sale țărănești sunt numai se- 
cundare, sunt văzute, nu în vieaţa lor 
independentă şi adâncă, ci numai în 
vieața lor superficială și subordonată altor 
tipuri orășănești-boierești, cari acelea sunt 
menite să întrupeze stări sufleteşti — cel 
puțin așa cum ni le prezintă — superioare. 
Oricum ar fi însă, ar fi ciudat ca d-sa, din 
momentul ce a realizat aceste tipuri, fie și 
subordonate şi secundare, să-și interzică totuș, 
principial, de a zugrăvi vreun tip țărănesc 
independent și în toată adâncimea vieţii lui 
sufletești, pe cuvântul că d-sa e prea cult și 
deci incapabil ca s'o facă. De altminteri, în 
specie, d-l Duiliu Zamfirescu a făcut o 
mare greșală tăgăduind reala și adânca in- 
tuiție a lui Slavici din „Moara cu noroc“, 
„Popa Tanda“ sau „Budulea Taichii“ și, cu 
deosebire, pe cea alui Popovici-Bănăţeanu 
din „În lume“. Adevărul e că — vorbind de 
această din urmă novelă, — poezia sfiiciunei 
(sfiiciunea, care eo infirmitate sufletească 
dar care atrage după sine nişte rari cali- 
tăți morale, cum e delicateța și discreția) 
poezia acestei caracteristice sufletești rara fost 
mai adânc și mai bine realizată (deși cu mijloa- 
cele artistice cele mai înalte) ca în novela „În 
lume“ alui Popovici-Bănăţeanu. laraceastă 
caracteristică în nici un altfel de personaj 
war fi putut fi întrupată decât în acea umilă 
calfă de opincar, pentru care stăpânu-său, 
stăpâna sa și fata lor, erau, îi simţiă că sunt, 
tot așa de sus puși, ca orice altă mărime pe 

lume. Și e păcat că d-l Duiliu Zamfirescu 
ma simţit adevărul adânc al acestei novele 
pe care, pe vremuri — la apariție — ştiu 
bine cât a admirat-o. Nu, nici Slavici, nici 
Popovici-Bănăţeanu în ce au scris mai 
bine, nu sunt și nu pot fi falși în creațiunile 
lor pentrucă, temperamental, ei, ca poeţi, 
nici nu și-au putut realizà creaţiunile lor în 
alt material decât acela al vieţii umile de 
sat sau de mahala, în care orice ar zice d-l 
Duiliu Zamfirescu, se pot găsi și toate înjo- 
sirile, dar și toate înălțimile sufle- 
tului omenesc. Căci omul oriunde ar fi 
e om, și împrejurările în care s'a născut nu-l 
pot transformă în esența lui, și nici vieața 
aristocrată nu poate face delicat pe un tem- 
perament brutal, nici vieaţa înjosită, nu poate 
nimici delicateța sufletească cu care un biet 
sărman s'a întâmplat să vie pe lume. 

De altminteri, dacă am admite teoria d-lui 
Zamfirescu, ar trebui să admitem că marii 
artişti, marile suflete ale omenirii, n'ar puteă 
să se nască decât în mijlocul aristocrației, 
ceeace de sigur, istoria lumii o probează — 
este o vădită absurditate. Marile suflete și 
marile sentimente se pot găsi pe toate trep- 
tele sociale, numai trebuie să fie om să le 
descopere și poet care să le vază. — Și de 
mar există decât un John Burns pe lume, 
contrarul tot nu s'ar putea afirmă. 

Tot așa de greșit d-l Duiliu Zamfirescu, 
condamnând scriitori ca Agârbiceanu, Sa- 
doveanu, Goga, Coșbuc, pentru cuvântul 
că ar fi căutând în lucrările lor să satisfacă 
formula poporanismului tendenţios, pozitiv, 
sau revoluţionar. Formula în adevăr, din 
punct de vedere artistic, este de condamnat, 
dar dat-a oare d-sa dovada; că în simpatia pe 


„care acești scriitori o au față de oamenii 


dela țară, sau atipatia pe care o au față de 
asupritorii lor, nu sunt numai energetici, 
ci cu adevărat tendențioși? Dat-a d-sa 
dovada, că navem a face cu o inspiraţie 
energetică tot atât de sinceră, ca bunăoară 
a lui Eminescu, din „Doina“ sau „Satira 
II?“ Căci, la urma urmelor, oamenilor aces- 
tora trebuie să li se facă dreptate. Și nu 
pricep, din momentul ce admirăm poezia li- 
rică, războinică și naţională, de ce n'am 
puteă admiră și poezia lirică revoluţionară 

și umanitară, când este adevărată poezie, 
ca la poetica Burns, Andre Chenier, 
Shelley și Byron, și cum o găsim atât de 
înaltă, ca în „Anul 1840“ a lui Gr. Alexan- 
drescu al nostru? 

Că şi unele și altele dintre aceste mani- 
festări poetice pot fi folositoare sau primej- 
dioase, acesta e un punct. de vedere ce se 
poate schimbă cu momentul istoric, și cu 


urmările lui. Ceeace a putut păreă vătămător, 


a putut deveni, (d. e. „Marselieza“) după 
generalizarea stării de spirit care a învins, 
folositor, și ceeace pare folositor, a putut 
deveni, (ca d. e. odele monarhice în Franţa) 
după căderea stării de spirt ce cuprindeă, 
vătămător. În orice caz, ceice le consideră 
ca folositoare și vătămătoare, nu le înțeleg 
ca poezie, nu-și dau seama de propria lor 
esență, ies de bună voie din sfera artei, în 
care totuși noi trebuie să rămânem. Și deci 
când condamnâm „Noi vrem pământ“ a lui 
Coșbuc, sau „Clăcașii“ lui Goga, noi n'avem 
să ne gândim la rolul funest ce l-au putut 
jucă sau l-ar puteă jucă într'o eventuală răs- 
coală, — ci numai, dacă elementul ener- 
getic pe care-l cuprind și de care o ade- 
vărată poezie nu se poate niciodată scuti, 
este în adevăr tendențios, sau numai pare 
astfel acelora care nu bagă de seamă că au 
în sufletul lor, prea puternică, judecată ten- 
dențioasă contrarie? 

D-l Duiliu Zamfirescu deci are drep- 
tate să osândească poporanismul tendenţios, 
dar numai când vine sub forma criticei de 
curent care îndeamnă pe poeți să simpati- 
seze pe țărani și să urască pe apăsătorii 
lor, dar are această dreptate, în virutea ace- 
luiași principiu care condamnă deopotrivă și 
tendenționismul contrar, care îndeamnă 
pe scriitori să fugă de „opincărism“ (deci 
să disprețuească pe țărani) și să-și păstreze 
toată simpatia pentru clasele stăpânitoare. 
Poporanismul tendențios nu e condamnabil 
fiindcă e poporanism, ci fiindcă nu e 
numai energetic, ci și tendențios. Și deci 
iarăși, dacă d-l Duiliu Zamfirescu are 
dreptate să condamne o direcţie literară ca 
aceea a „Vieţii Românești“, nu are de loc 
dreptate să osândească, fără o cercetare ad 
re m, toate producțiile poetice care, izvorând 


în chip firesc, din sufletul unor poeți ade- 
văraţi, au aerul, prin elementul lor energetic, 
că dau dreptate formulei ce merită să fie 
osândită. Potrivirea dintre formulă și carac- 
terul producţiei nu poate fi prejudiciabilă 
acesteia din urmă decât când se va dovedi 
că e făcută, iar nu creată, că e tenden- 


țioasă, iar nu energetică; iar aceasta se ho- 


tărește, nu cu simpatiile și antipatiile noastre 
practice sau teoretice, ci numai cu criteriul 
artistic, al sincerităţii, originalității, reliefului 
şi perfecțiunei artistice. Și deci rău a făcut 
d-l Duiliu Zamfirescu condamnând, fără 
o cercetare mai de aproape, ispirațiile țără- 
niste sau revoluționare ale unor scriitori ca 
Agârbiceanu, Sadoveanu, Coșbuc și 
Goga. 

Tot greșit a judecat d-l Duiliu Zamfi- 
rescu — deși mai puțin de cum a căutat 
s'o arate d-l Maiorescu, — osândind ceeace 
am numit „poporanismul colectiv“ adecă lite- 
ratura poporană orală și anonimă. N'avem 
desigur să intrăm în speculaţiile puerile 
asupra părerii, dacă Românul este născut 
sau nu poet, dacă este Roman sau Trac, 
dacă, după indiciile cranian dolihocefalic sau 
brahicefalic, unii sau alții din ceice fac astfel 
de afirmări, pe asemenea baze, au dreptate 
sau nu. De când s'au demodat speculațiile 
metafizice, au venit la ordinea zilei cele 
antropo-geologice, și nu știu, zău, dacă cele 
dîntâi nu conțineau mult mai puţin element 
fantastic, decât acestea. Noi ne ținem de 
fapt. Şi faptul care nu se poate negà e că 
avem o poezie poporană, în care se găsesc 
lucruri de o extraordinară frumusețe, lucruri 
cari vădesc o mare putere de imaginaţie și 
de simțire, și cari îmbracă adesea o formă 
de o surprinzătoare frumuseţe originală, carac- 
teristică unei anume mentalități, mentalitatea 
poporului românesc, care prin anonimii săi 
cântăreţi, în decursul veacurilor a creat acele 
producții. Dar dacă acest lucru e adevărat, 
tot atât de adevărat e — și aci d-l Duiliu 
Zamfirescu are dreptate — că această 
bogată literatură poporană nu este atât de 
variată precum ne-am închipui, nici atât de 
adâncă, nici mai cu seamă, atât de artistică. 
Literatura noastră poporană e un imens mate- 
rial preţios, care poate fi ridicat la rangul 

de adevărată literatură, dare care, așa cum 
este, foarte rare ori poate satisface condi- 
tiile artei eterne. Dacă exceptăm „Mioriţa“ 
în varianta lui Alexandri (care în realitate 
e o baladă epică trunchiată, dar care prin 
această trunchiare a dobândit o extraor- 
dinară valoare lirică) toată poezia noastră 
lirică este lipsită de elementul artistic al 
gradaţiunii, culminaţiei și calmării sentimen- 
tului ce constitue fondul ori cărei poezii li- 
rice. Poeziile lirice poporane exprimă, prin 
deosebite imagini care atât de adesea sunt 
admirabile, numai o atitudine senti- 
mentală, iar nu un sentiment în desvol- 
tarea lui psihologică. De aci monotonia și 
relativa ei lipsă de energie. Compare cineva 
variantele poporane din care s'a inspirat 
Eminescu în „Ce te legeni codrule“, și 
observe, din acest punct de vedere, enorma 
deosebire dintre acele variante și această 
capo d'operă a elegiei româneşti. Va vedea 
că ceeace face valoarea poeziei în formă 
poporană a lui Eminescu, este, pe lângă 
trăsătura originalității acestui poet, tocmai 
acea gradație, culminație şi calmare a de- 
zolării sufletești, ce constitue fondul senti- 
mental al poeziei, iar această însușire ne 
face să simțim adânca realitate, și completa 
realitate, a acestui sentiment. Numai 
printrînsa poezia încetează de a fi, ca în 
mai toate doinele noastre, un simplu semn 
exterior al emoțiunii, cum e plânsul și 
râsul fizic, și numai așa începe a fi emo- 
țiunea însăși smulsă oarecum din confu- 
ziunea sentimentelor noastre și creată, ca 
existență de sine stătătoare, prin 
inspirația şi arta poetului. De ase- 
menea cu prea puține excepțiuni (și acelea 
mai numai în variantele prelucrate de Alec- 
sandri), baladele noastre epice, nu se pre- 
zintă mai niciodată ca un tot artistic: au 
formă incorectă, intrigă fantastică și nemo- 
tivată, caracterele personagiilor prea gene- 
rale, desvoltarea sufletească sumară și de 
multeori banală. Și dacă așa stă lucrul cu 
doinele și cântecile bătrânești, care sunt cele 
mai caracteristice și mai adânci manifestări 
poetice ale poporului nostru, ce să mai vorbim 
de basme, de anecdote, de legende care, prin 
ele însele, ca specii literare, au: o valoare 


poetică foarte redusă ? Și ce să mai vorbim 
de literatura dramatică, unde găsim doar 
copilăriile Vicleimului, de care am fi fost 
bucuroși să nu mai vorbim, când e vorba 
de literatura noastră poporană ? 

Mult și preţios material poetic găsim în 
literatura noastră poporană, dar acest ma- 
terial așteaptă poeții de geniu care să-l 
ridice, cum a făcut uneori Alecsandri și 
Eminescu, la rangul de mare artă; iar d-l 
Zamfirescu, condamnând literatura noastră 
poporană, pe ciudatul motiv că Românul 
fiind Roman get-beget, nu poate fi poet, ci 
om politic — a făcut îndoita greșală, de a 
desprețui, pe deoparte, această comoară de 
scântei geniale caracteristice neamului, iar 
pe de alta de a nu admite, implicit, putinţa 
de a fi ridicată prin tractare artistică indi- 
viduală, la marea artă la care a ridicat-o un 
Eminescu sau Alecsandri. 

Ignorând „poporanismul formal“, pe care de 
altminteri, în mod incoștient, îl urmează în scrie- 
rile sale; scoțând din sfera artei, — cel puţin 
de sfera arte românești — „poporanismul tem- 
peramental“; osândind în bloc și fără nuanțe 
„Poporanismul tendențios*“; înjosind, fără re- 
zerve, „poporanismul colectiv“; neamintind de 
loc pe cel primitiv și admițând — dar fără 
limpezime — doar „poporanismul artistic“ al 
lui Creangă, d-l Duiliu Zamfirescu a făcut 
o tentativă îndrăsneață de a astupă unele 
din cele mai puternice izvoare ale literaturii 
românești. Condus fiind de limitele strâmte ale 
sferei sale estetice, pe care, ca poet, o poate 
aveă ori cât de restrânsă cu condițiunea ca 
s'o aibă cât mai limpede, d-sa a pășit în sânul 
Academiei ca critic și anume ca critic 
de curent, șia făcut aceeași greșeală, numai 
în alt sens, pe care o fac necontenit li- 
teraţii ieșeni, cari preconizează „poporanismul 
tendențios“ fie „positiv“, fie „revoluționar“. lar 
greşeala sa, care pune într'o lumină și mai vie 
greșeala ieșenilor, este greșeala tuturor criti- 
cilor de curent, adică a tuturor criticilor cari 
cer dela scriitori nu numai idei, sentiment, 
energie și putere artistică, ci anume idei, 
anume sentimente, an u m e energie, și chiar 
anume artă. Acest fel de critici cari plutesc 
la suprafață odată cu moda cutăror idei, 
sentimente, tendinţe şi forme de artă, dispar 

odată cu dânsa, fără să fi făcut alt serviciu 
decât de a fi punctul de raliare nu atât 
al celor cu talent, cât al celor fără talent, 
cari cred, că e destul să satisfaci cerinţele 
momentului, pentru ca să trăești în sufletul 
generaţiilor. Acest fel de critici sunt necesari 
să încurajeze literatura tendențioasă și me- 
diocră pot aveă prin aceasta, o influență so- 
cială politică, și pot chiar trece de oameni 
însemnați: dar cerințele adânci ale marei arte, 
ori cât s'ar găsi unii dintre ei să-i ia numele 
în deșert, nau ce face cu dânșii. O singură 

critică e mare, o singură critică e adevărată; 
aceia care nu stânjenește prin cererile ei 
strâmte, autonomia sufletească a artiștilor, 
aceea care cere dela toți numai perfecțiune 
în expresiunea sentimentelor lor de natură 
estetică, oricare ar fi ele de altminteri; aceea 
care are credință că arta n'are să satisfacă 
trebuințe trecătoare, ci veșnice — critica 
estetică. Și aceasta critică e aceea care ne 
dă, în acest studiu, punctul fundamental de 
vedere. 


(Va urmă.) Mihail Dragomirescu. 


==, 


Cronică 


Sibiiu, 10 Maiu 1910. 

În sfârșit s'au dat şi la noi nişte reprezentații tea- 
trale despre cari putem vorbi în această cronică. În 
zilele de 8 şi 9 Maiu n. s'au reprezentat pe scena 
Teatrului orășenesc din Sibiiu două piese, cari 
au fost jucate de d-! şi d-na Sturdza şi d-l Mărcu- 
lescu, artişti dela Teatrul Naţional din Bucureşti, 
cu ajutorul câtorva diletanţi din loc. Una dintre piese 
a fost premiera „După şase ani“ a d-lui luliu 
Enescu, un tânăr scriitor din Ardeal, iar a doua a 
fost „Ginerile lui Poirier“, comedie în 4 acte de 
l. Augier şi lules Sandeau. 

Aceste reprezentații vor rămâneă nişte evenimente 
în mişcarea noastră teatrală și poate că ele vor în- 
semnà inceputul unei nouă activități artistice. Până 
acuma nu s'au văzut în Ardeal reprezentații teatrale 
așa de desăvârşite ca ansamblu şi ca joc de scenă. 
Poate trupele vechi alcătuite de Milo și Pascali, cari 
cutrierau orăşelele noastre acum 30--40 de ani, să fi 
reuşit a stoarce în așa măsură admiraţia publicului 
nostru. Dar mutatis mutandis. De atunci arta dramatică 
a făcut o evoluţie mare, și a evoluat — ce e drept încă 
întrun cerc destul de restrâns — și gustul publicului 
nostru. Reprezentaţiile date de d-l Zaharie Bârsan de 
asemenea nu se pot compară cu aceste două. În anii 
din urmă d-l Bârsan și-a pus tot sufletul şi tot talentul 
pentru a trezi dragostea de teatru la noi. Şi orice om 
“drept trebuie să recunoască marile și netăgăduitele 
merite ale d-lui Z. Bârsan pentru mişcarea noastră 
teatrală. Dar reprezentațiile date de d-sa foarte rar 
au putut atinge înălțimi artistice, ca ansablu chiar nici- 
odată, nefiind însoţit de artişti de profesie mai distinși 
şi jucând pe scene improvizate. lar arta adevărată nu 
se poate face decât de artişti și pe scene corăspun- 
zătoare. Vina desigur nu e numai a d-lui Zaharie 
Bârsan, ci a imprejurărilor dela noi, neprielnice artei 
dramatice superioare. De reprezentațiile aranjate de 
„Societatea pentru fond de teatru“ abiă putem pomeni. 
Ea, până acum, a reuşit să facă foarte puţin pentru 


teatrală. 


teatru. Calea ce-ar trebui să o urmeze în viitor, pentru 
a face o adevărată educaţie artistică publicului nostru, 
a arătat-o acum „Comitetul filial“ din Sibiiu. Nu prin 
propuneri, nici prin planuri de acţiune, ci prin fapte. 
Urmând pilda acestui „Comitet filial“, va trebui să 
aducă actori buni din România şi să dee reprezentații 
artistice în orașele cari au scene. Dacă va reuşi să 
aranjeze asemenea reprezentații vreme de mai mulţi 
ani, atunci se va puteă vorbi și la noi de o mişcare 
teatrală serioasă. Prin aceste reprezentații ar câştigă 
și societăţile de diletanţi, căci cei înzestrați cu talent, 
jucând mai mulţi ani cu artişti de profesie, ar face o 
şcoală bună. Pentru a desfăşură o asemenea activitate, 
numita societate mar trebui să cheltucască aproape 
nimic sau foarte puţin din fondurile sale, căci incassă- 
rile dela astfel de reprezentații ar acoperi intotdeauna 
cheituelile. 

Cine știe, poate viitorul apropiat va dovedi că re- 
prezentaţiile din Sibiiu dela 8 şi 9 Maiu n. au fost 
norocoase. Poate vor reuşi să inaugureze o activitate 
teatrală serioasă la noi. 

* 

O premieră în Ardeal, scrisă de un autor dela noi 
prea puțin cunoscut, a făcut pe mulți să zâmbească 
înainte de a o vedeă. Erau siguri că ducându-se la 
teatru vor auzi nişte naivităţi, cari nu pot trezi decât 
sentimente de compătimire. Această predispoziţie a 
publicului e justificată prin experienţele din trecut. 
Cine își aduce aminte să se fi jucat la noi o pre- 
mieră suportabilă? O premieră, care, nu să fi rezistat 
unei critici serioase, ci publicul, cu oarecare cultură 
artistică, să fi avut răbdarea a o ascultă până la sfârşit, 
fără a simţi că aduce o jertfă dureroasă și chinuitoare 
pe altarul culturii naţionale. Ne aducem aminte de cea 
din urmă premieră dela noi. Cu ocazia adunării generale 
a Asociaţiunii din Șimleu și scriitorul acestor rån- 
duri a trebuit să o asculte. Se numește „Moise Pă- 
curarul“, şi e tipărită și în „Biblioteca teatrală“ a „So- 
cietăţii pentru fond de teatru român“. Da, e tipărită. 

Autorul probabil a luat ş'un onorar pentru osteneală. 
Na fost destul că lumea a trebuit să o asculte cu 
ocazia unor serbări culturale, acum c silit să o şi 
cumpere, căci altfel nu sprijineşte Thalia română. 

Publicul care credeâ că şi premiera d-lui Enescu 
intră în categoria acestora s'a înșelat. Piesa „După 
şase ani“ mare nevoie de bunăvoință ca să fie judecată 
destul de favorabil. Ea înseamnă un început vrednic 
de luare aminte în literatura noastră dramatică din 
Ardeal. Publicul a şi ascultat-o cu interes până la sfârșit. 
Câteva scene au făcut impresie adâncă. După teatru 
am auzit cum discută lumea valoarea piesei. O discută 
serios, găsiă că merită o discuţie. Și nu descopereă 
ușor lipsurile şi greşelile piesei. 

Nu înseamnă aceasta un început vrednic de relevat 
în literatura noastră dramaticâ? 

D-l Enescu poate fi mulţumit că a reuşit să facă 
acest început. 

Să facem și noi cunoştinţă mai deaproape cu piesa 
„După şase ani“. 

Cuprinsul ci se poate povesti în câteva cuvinte. 

Un profesor idealist, care luptă pentru deșteptarea 
masselor și împotriva imoralităţii conducătorilor, e 
inșclat de nevastă. 

Profesorul, când află trădarea, îşi alungă nevasta din 
casă. După şase ani se îmbolnăvește greu și ajunge 
in spital. Nevasta-sa aude, intră la spital, ca soră de 
caritate, şi-l îngrijeşte cu un devotament aproape su- 
praomenesc. Prin aceasta îşi ispăşeşte păcatul. Piesa 
se sfârșește cu impăcarea celor doi soţi. 

Cum vedem subiectul piesei nu are nimic specific 
românesc. Acţiunea se poate petrece în orice ţară şi 
la orice popor cult. Aceasta e o scădere, nu o calitate 
a piesei. E o scădere, fiindcă o acţiune se petrece 
intotdeauna întrun anumit loc şi in anumite împreju- 
rări sociale, cari dau vieaţă piesei. lar în „După șase 
ani“ găsim numai generalităţi, cari ne fac impresia 
că acţiunea s'a petrecut în aer sau numai în sufletul 
autorului. Ea nu rezultă dintr'o anumită realitate. 

În Act. I. profesorul Barbu Marinescu ne spune: 
„Acum, de când mă învârtesc prin lumea dela cârmă, 
acum văd ce mâni și ce Suflete mici conduc des- 
tinele bietului nostru popor. Nişte precupeţi de toate 
zilele. Toate manifestaţiile lor nu sunt decât nişte 
fanfaronade goale. Adevăratul scop al interesării lor, 
tot căpătuiala rămâne, nu binele public. Li se va 
infundă însă cât de curând. Când se vor lumină mas- 
sele cele mari și li se vor deschide ochii, vai de 
cei învinşi. Și le vom deschide“... Această critică 
vehementă o auzim la începutul scenei 1. Publicul 
e deci pregătit să vadă în Barbu un luptător. Se 
aşteaptă la un conflict social foarte interesant între 
reprezentanţii sinceri, cinstiţi şi idealişti și intre con- 
ducătorii mincinoşi și necinstiţi ai poporului. Publicul 
când aude pe Barbu, câteva clipe în urmă, tot în scena 
|, isbucnind: „Mă frământ pentru idealurile mele. Mă 
frământ pentru sute şi sute de oameni, cari vreau drep- 
tate, mă lupt pentru adevăr“ — e chiar sigur că va 
asistă la o dramă socială sguduitoare. Se aşteaptă ca 
vorbele mari să fie urmate de fapte mari. 


După 3 scene vine la Barbu redactorul ziarului, la 
care scrie articole fulminante. Redactorul Cireşanu ii 
descopere o intrigă pe care au pus-o la cale potriv- 
nicii, ca să compromită întreaga mişcare de purificare 
socială, susținută de grupul de ideatişti. Cireșanu 
roagă pe Barbu să răspundă el întrun articol energic 
calumniatorilor. — Publicul e incântat de meşteşupul 
autorului de a pregăti acţiunea din actele următoare. 

Tot în actul |, Lia, nevasta profesorului se pregătește 
să plece la părinţi, la ţară. Din prilejul despărțirii 
Barbu işi desvâlue și intimităţile căsniciei lui fericite. 
Îi spune nevestii sale: „Iubirea ta mi-a dat un balsam 
înviorător, o primăvară întreagă cu tot soarele ei. 
De când suntem căsătoriţi am câştigat o indoită pu- 
tere de muncă. Zău, scânteia asta dumnezeească poate 


"da vieaţă şi pietrilor“. Din răspunsurile nevestii sale, 


publicul află că „lumea gravă și rece“ în care trăiește 
Barbu, pe ea o plictisește; află mai mult: că nevasta 
lui Barbu primeşte scrisori în ascuns dela altul. Pu- 
blicul începe să fie şi mai incântat de piesă, căci 
Simte că, pe lângă conflictul social, se pregăteşte și 
un conflict sufletesc intim în vieaţa lui Barbu. Se 
aşteaptă ca Lia să-l înşele şi caută o legătură orga- 
nică între acest conflict sufletesc personal și între 
conflictul social din piesă. Şi-l ghicește cu uşurinţă. 
Nevasta lui Barbu sufletește trebuie să facă parte din 
lumea impotriva căreia se luptă grupui idealist, ca 
va aveă rolul de a exemplifică, mai drastic și mai 
dureros pentru Barbu, corupţia cercurilor conducă- 
toare, in cele mai curate şi mai sfinte sentimente ale 
vetrii familiare. Publicul se aşteaptă ca Lia, să-l inşele 
chiar cu unul dintre duşmani. Așa ca el să fie întețit la 
luptă pe lângă idealism şi de răsbunare. Se așteaptă la 
acest moment hotăritor în vicaţa lui, care să-i dee nestră- 
mutata convingere că lumea împotriva căreia se luptă 
e putredă până în rărunchi şi că distrugerea ci trebuie 
săvârşită cu orice preţ. Sfârşitul actului întăreşte în 
parte aceste aşteptări. Profesorul Barbu găseşte scri- 
sorile nevestii sale primite dela un ofiţer. Și un prietin 
al său se angajează să-i facă serviciul de a urmări 
pe Lia şi de a află dacă bănuiala lui Barbu, că-l în- 
şeală, e întemeiată. 

Actele următoare sunt așteptate cu deosebit interes. 
Piesa a câştigat publicul. Neincrederea faţă de autor 
a dispărut. 

Dar d-l Enescu în cele două acte următoare nu se 
ține de promisiunile din actul dintâiu. Scapă minunatul 
prilej de a ne da o piesă cu caracter românesc, şi 
specific ardelenesc. Înşală aşteptările publicului. Gre- 
şala tuturor începătorilor. 

D-sa în actul al Il-lea aduce pe prietinul lui Barbu 
pe scenă, şi-l pune să facă un raportaj de detectiv, 
pe baza informaţiilor unei babe din sat, care a ur- 
mărit pe Lia. Un prietin nu face asemenea servicii şi 
chiar dacă le face, nu le poate face în forma vulgară 
a unui detectiv. Las că o babă dela sate e cu nepu- 
tinţă să-i fi dat nişte informaţii pe baza cărora să 
poată spune lui Barbu: „A stat cinci sferturi de oră. 
Până la 7*/,. Atunci a ieşit. A cincia zi iar s'a dus la el. 
Asta a fost în 9 crt. De data asta a stat 2 ore com- 

plete, dela 5 până la 7 seara. A intrat cu umbrelă, ` 


când a ieşit eră fără umbrelă. Pe drum sa întâlnit 
cu o damă, care a însoțit-o până acasă. În 16 crt a 
văzut-o intrând cu locotenentul, la casa Nr. 3 din 
strada Crucii, la doamna Elena Stănescu, văduvă de 


jude. La 41;,. Locotenentul a ieşit la 8, iar soţia d-sale 


la 8:/,, însoţită de o servitoare“. Această parte din 
piesă ne pare un imprumut nepotrivit din „Instinctul“, 
în care un detectiv vrea să facă reclamă casei la care 
e angajat, dând nişte informaţii precise chirurgului 
inşelat de nevastă, 

Dar ce-a făcut Lia, nevasta lui Barbu? A avut in- 
tâlniri cu un ofiţer ncamţ, Hans Smidt. Barbu e deci 
convins că l-a înşelat. Dupăce prietinul lui Barbu îşi 
termină raportajul se 'ntoarce Lia dela părinţi. Urmează 
o puternică scenă intre cei doi soţi, care a fost ad- 
mirabi! jucată de d-na şi d-l Sturdza. Scena ce şi bine 
lucrată. Barbu, revoltat, arată ticăloşia şi murdăria în 
în care a căzut Lia. Aceasta îşi recunoaşte greşala şi 
încearcă să se justifice. Se roagă de Barbu să o ierte, 
că a săvârșit greșala numai din nesocotinţă, din uşu- 
rință. Jură lui Barbu că toată vieaţa ei îi va rămâneă 
credincioasă, numai să o ierte. Barbu o alungă din 
casă. Și cu asta se sfârșeşte actul al doilea. Trebuie 
să mai amintim că furtuna dintre cei doi soţi e în- 
soţită și de o furtună a naturii. În cursul actului al II-lea 
se aud şuerături de vânt, ploaie năprasnică, bubuituri 
de tunete şi se văd limbi de fulgere. 

În actul al II-lea, după şase ani, urmează împă- 
carea intre cei doi soţi, după cum am spus-o. 

Publicul a asistat la conflictul sufletesc dintre cei 
doi soţi şi la desnodământul creștinesc al acestui con- 
flict. N'a văzut însă desfăşurarea conflictelor sociale 
mult mai interesante, cari se pregăteau în actul |, 
Autorul le-a scăpat din vedere și prin asta a scăzut 
şi valoarea actului |. Tot ce se spune în acel act 
despre luptele ce le poartă Barbu, rămân numai vorbe. 
Tovarăşii lui de luptă nu mai apar pe scenă decât 
în actul al Ill-lea ca să-i spună că a câștigat marele 
premiu al Academiei. Pentru ce le-a câştigat, nu ni se 
spune. De luptele din actul | abia mai vine vorba. 
Barbu spune odată, in treacăt: „Întreaga noastră vi- 
ceață e aşa. O luptă continuă, care nu se sfârșește 
niciodată; cine are braţe vânjoase şi tărie sufletească 
o supoartă, cine nu se incovoaie şi cade. Cel mai fe- 
ricit e acela, care poate fi totdeauna în şirul luptă- 
torilor. Eu nu-mi doresc altceva, decât aceasta: Să 
pot lupta pentru neam!“ . 

Sunt vorbe frumoase, şi ar fi şi mai frumoase dacă 
ar fi ilustrate de fapte. 

Conflictul dintre cei doi soţi mare nici o legătură 
organică cu luptele ce le poartă Barbu. Adulterul ră- 
mâne un simplu incident în vieaţa lui și nu rezultă 

motivat din mediul social corupt în care trăeşte Barbu. 
Aşa că în piesă se petrec două acţiuni paralele fără 
să se închege, fără să se completeze una pe alta 
şi anume: pe deoparte luptele sociale pe cari le au- 
zim, dar nu le vedem şi pe de altă parte o dramă 
familiară care ni se arată în amănunte, ca o simplă 
întâmplare. Barbu nu trebuiă să fie un luptător idea- 
list, ca să-l înșele nevasta. Puteă să fie orice om 
de omenie. Aceasta e cea mai mare scădere a piesci 
„După şase ani“. Dacă d-l Enescu ar reveni asupra 
ci şi ar complecta-o în sensul arătat de noi, suntem 
siguri că ar reuşi să ne dee o dramă bună. | 

Trebuie să mai spunem că limba piesei e frumoasă, 
uneori poetică. D-l Enescu dovedeşte că cunoaşte 
teatrul. Sfârşitul actului al Ili-lea e foarte reușit. 

Jocul actorilor, al d-lui şi d-nei Sturdza în rolurile 
celor doi soţi și al d-lui Mărculescu în rolul redac- 
torului, a fost la înălțime. Acest joc a contribuit foarte 
mult ia reuşita piesei. Diletanţii de asemenea şi-au 
dat toată silința să se achite cât mai conştienţios de 
rolurile secundare. , 

La inceputul acestei cronici spuneam că gustul 
publicului nostru a evoluat numai întrun cerc res- 
trâns. Reprezentanţia piesei „După şase ani“ a veri- 
ficat această afirmaţie puţin măgulitoare pentru cei 
mulţi. . În actul al il-lea când crau momentele cele 
ma sfăşietoare intre Barbu şi Lia, o bună parte a 
publicului din staluri şi chiar din loji abia-și stăpânea 
râsul. De asemenea dovezi de înţelegere a teatrului, 
nu putem decât să râdem şi noi. 


+ 


A doua seară s'a reprezentat comedia „Ginerile 
lui Poirier“. La aceasta a râs tot publicul. Eră în ele- 
mentul lui. — Subiectul comediei e simplu: Un aris- 
tocrat plin de datorii se însoară cu. fata unui burghez 
milionar. Ginerele incepe să ducă iarăşi lume albă in 
casa socrului milionar. Își înșală nevasta şi-şi bate 
joc de toate neamurile burgheze. Conflictul dintre aris- 
tocraţie şi burghezie e zugrăvit cu multă fineţe, cu 
mult spirit şi cu mare meşteşug. D-l Sturdza a jucat 
splendid pe socrul burghez. D-l Mărculescu a făcut 
foarte bine pe ginerile aristocrat, şi d-na Sturdza pe 
soția acestuia. Diletanţii de asemenea au fost bine. 
S'au distins: d-nii Sorin Barcianu, în rolul ducelui, şi 
d-l Enescu, în rolul nașului burghez. 

Întreaga reprezentaţie a încântat şi însufleţit pu- 
blicul sibiian. Artiştilor li s'au dat buchete de flori 
şi cununi de lauri, între aplauzele şi ovaţiile entu- 
ziaste ale publicului. 

După reprezentaţie, la o cină comună, artiştii au 
fost din nou sărbătorii și aclamaţi de prietini şi ad- 
miratori. T. Codru. 


=] 

+ Bjornstierne Björnson. Cea mai frumoasă și cea 
mai mare întrupare a sufletului norvegian, Bjărnstjerne 
Björnson, după o luptă vitejească cu moartea, a închis 
ochii pentru veşnica odihnă. 

Încetarea din vieață a acestui suflet mare n'a 
cernit numai inimile neamului norvegian din ţara fior- 


P. S. Kroeyer: Bjărnstjerne Björnson. 


durilor. Stingerea lui a smuls un suspin de durere din 
inimile multor popoare asuprite și oropsite, pentru 
dreptatea și libertatea cărora a îndreptat, în vremea 
din urmă, atâtea săgeți de apărare împotriva asupri- 
torilor. Între aceste popoare suntem şi noi Românii 
de pe plaiurile acestei ţări. Jelim sincer încetarea. lui 
din vieaţă, ca și când am fi pierdut pe unul dintre 
cei mai. buni ai neamului nostru. 

Björnstjerne Björnson, fecior de popă și nepot de 
. țăran, a fost un artist luptător, un artist-cetăţean, care 
întreaga lui vieaţă a luptat pentru idealuri naţionale 
"şi umanitare. 

Firea aspră, îndărătnică şi vânjoasă a ţăranului nor- 
vegian a făcut din Björnson cel mai mare şi cel mai 
iubit fiu al poporului său. Dela vârsta de 20 de ani 
până la adânci bătrâneţe (în 2 Decemwrie a. c., îm- 
pliniă 78 de ani) sufletul lui de erou a fost într'o ne- 
încetată sbuciumare artistică şi politică. Lui au să-i 
mulțămească Norvegienii independenţa politică şi mån- 
dria conştiinţei naţionale de popor liber. Lui are să-i 


mulţămească literatura ţării sale, în bună parte, limba 
literară viguroasă şi specific norvegiană. Chiar şi 
limba lui Ibsen nu se poate închipui fără cea a lui 
Björnson. 

Primele lui încercări literare şi poate cele mai du- 
rabile au fost novelele ţărăneşti, dintre cari o bună 
parte sunt traduse şi în româneşte. El e unul dintre 
cei dintâi scriitori poporaniști in Europa. Țăranii din 
povestirile lui sunt creaţi din pământul Norvegiei, 
sunt ființe în cari trăieşte întreaga fire a ţăranului 
norvegian din cele mai vechi timpuri. Şi descrierile 
de natură din aceste povestiri desăvârșesc aşa de mi- 
nunat lumea de țărani creată de Björnson, care va 
şi rămânea în literatura universală. 

Ca autor dramatic deasemenea a reuşit să atingă 
culmi universale, mai ales în „Falimentul“ şi în 
„Peste puterile noastre“. 

Björnson n'a fost un scriitor așa de mare ca Ibsen, 
wa avut o influenţă aşa de puternică ca acesta asupra 
literaturii universale contimporane, dar a fost unul 
dintre cei mai mari pceţi naţionali ai Norvegiei. Poate 
Victor Hugo, în Franţa, se poate compară, în această 
privinţă, cu dânsul. Björnson a fost mare în vicaţă, 
ca erou-poet, în al cărui suflet au trăit aspiraţiile 
unui popor întreg. Pe mormântul lui s'ar puteă în- 
tradevăr scrie- cuvintele lui Ibsen: „Vieaţa lui a fost 
cea mai minunată poezie!“. 

% 

Björnson despre Ibsen. Într'o convorbire dintre 
Björnson şi scriitoarea Elena de Racovitza - con- 
vorbire tipărită de curând cu ocazia morţii celui din- 
tâiu — veni vorba și asupra tipurilor lui Ibsen, pe cari 
Elena de Racovitza le admiră atât de mult. „Da, re- 
cunosc, — răspunse Björnson — tipuri de toate ca- 
tegoriile a ştiut e! să fixeze în „Nora“, în „Rosmers- 
holm“ şi în admirabilui „Per Gyut“. Dar sunt convins 
că Ibsen a mistificat lumea deabinele, făcându-o să 
creadă, că poporul norvegian se constitue din o so- 
cietate atât de poşomorită, de "întunecată şi de re- 
flexivă. Nu, noi 'Norvegienii suntem oameni veseli, 
senini, iubitori de vieaţă şi ne suportăm soarta cu 
toată vigoarea, căci ... nu suntem suflete ibseniene“. 

. 8 

Concertul corului dela biserica Sf. Nicolae din 
Brașov-Scheiu. Marţi, 20 Aprilie (3 Maiu), ziua sfin- 
țirii noului episcop al Caransebeşului, am avut ocazia 
să. auzim acest cor de sub conducerea cunoscutului 
şi apreciatului nostru compozitor muzical, profesorul 
G. Dima. A cântat la actul sfințirii o liturghie origi- 
nală a dirigentului, iar seara a fost concert cu pro- 
gram bogat şi variat. D-t Dima în această liturghie 
cu totul originală se inspiră de muzica modernă şi 
întroduce modulaţii vocale noi, cari prin caracterul lor 
aproape instrumental fac executarea foarte dificilă. 
Personalul restrâns, care compune corul, sa devotat 
cu cea mai mare conştiinţă şi după toate puterile lui 

ca să rezolve greutățile melodice şi armonice ale com- 
poziţiei, dovadă de dragoste de muncă şi disciplină 
sufletească. 

Seara a fost concertul, la care s'au cântat compo- 
ziții de Palestrina, Bortnianski, Muzicescu, dar mai 
ales au format programul compozițiile diferite ale 
dirigentului, prelucrări după alţi autori, ca „Adusu- 
mi-am aminte“ de Porumbescu, „Cucuruz cu frunza ’n 
sus“ de Humpel; originale, ca pastelurile „larna“ şi 
„Primăvara“ de V. Alexandri, „La mijloc de codru des“ 
de M. Eminescu, sau armonizări de cântece populare, 
ca „Hei, leliţă din cel sat“. E îndeobşte cunoscută ele- 
ganţa precisă, aproape severă, cum conduce d-l G. Dima, 
şi admiraţia pentru preciziunea ansamblului s'a pre- 
făcut în căldură, când s'au executat cântecele populare 
mai apropiate de sufletul nostru. D-l Aurel Petruţiu, 
0 frumoasă voce de bas, a dat concursul său plăcut 
cu baladele „Sergentul“ de E. Caudella, „Ștefan-Vodă 
şi codrul“ de G. Dima, „Grenadirii“ de R. Schumann. 
Aria din urmă a bisat-o publicul, o frumoasă dovadă 
despre sentimentul just și instinctiv al publicului pentru 
arta adevărată. Putea să lipsească din program aria 
din „Fata dela Cozia“, o compoziţie fără nici o valoare, 
de Flechtenmacher. 


Sinoadele eparhiale din anul acesta au adus mai 
multe hotăriri de însemnătate mare. Cel din Sibiiu a 
hotărit ridicarea cât mai grabnică a unei clădiri pentru 
gimnaziul din Brad şi anume a unei clădiri în care 
să fie adăpostite nu numai cele patru clase ale ac- 
tualului gimnaziu inferior, ci şi cele patru clase ale 
gimnaziului superior, cari vor fi chemate la vieaţă 
cât de curând, — îndată ce se vor puteă strânge 
banii trebuincioşi pentru lefurile profesorilor. Cu 
aceasta chestia liceului din Brad a făcut un foarte 
imbucurător pas inainte şi cu ea întreaga noastră 
cultură naţională. E 

O a doua măsură folositoare e sistemizarea unui 
post de inspector general al şcoalelor primare — care 
să nu mai lase învăţământul nostru numai în grija 
inspectorilor de stat şi a protopopilor, ci să-l îndrume 
cu pricepere și chibzueală pe căiie reclamate de su- 
fletul poporului nostru și de trebuinţele culturale mo- 
derne, privite dintr'un punct de vedere mai superior. 

Plină de demnitate a fost atitudinea sinoadelor și 
în chestia catehizării; biserica nu se supune cu nici un 
preț ordinului de a catehiză pe elevi in altă limbă 
decât în limba liturgică a ei. — În sinodul arhidie- 
cezan S'au luat măsuri ca și ucenicii de meserii să fie 
impărtășiți de o catehizaţie mai serioasă şi. să se 
exopereze pe sama lor dreptul de a puteă cercetă în 
dumineci şi sărbători serviciul divin. 

Sinodul arădan a hotărit şi el sistemizarea unui 
post de revizor școlar pentru dieceza Orăzii-mari. 
Dacă acest „concluz“ nu va rămânea numai pe hârtie 
şi dacă postul de revizor va fi ocupat de un om lu- 
minat şi harnic, întunerecul care acopere Bihorul, va 
pieri făcând loc luminei care dă vieaţă. Și sinodul 
arădan a păşit cu o hotărire bărbătească în chestia 
catehizării. 

-La Caransebeş, spre care zboară cu atâta drag 
pândul fiecărui Român iubitor de înaintare, au fost 
in anul acesta lucruri mai frumoase ca de obiceiu. 
Episcopul Miron a făcut propunerea ca să se înfiin- 
teze şi pe sama cparhiei Caransebeşului un fond 
cultural, dând însuși pe sama acestui fond suma de 


5000 de coroane. 5 


Turistica la noi. De când ne-am așezat la oraşe 
am învățat multe obiceiuri ale vieții orășenești. Ne-am 
însuşit destul de repede mai ales pe cele rele și ne-am 
dedat cu foarte puţine dintre cele bune. Așa de pildă 
la orăşenii noştri întâlnim foarte rar obiceiul bun de a 
face excursiuni, de a căută să cunoască regiunile 
încântătoare ale pământului ardelenesc. Turistica n'a 
reușit să ne cucerească până acum. Deși conlocuitorii 
noştri Saşi ne dau pilde așa de vrednice de urmat. 

De aceea ne bucurăm sincer când găsim și între 
noi câte un om, care, în loc de-aşi petrece serbătorile 
in cafenea lângă masa de cărți, ia toiagul turistului 
în mână şi cutrieră munţii. Aşa a făcut d-l Romul 
Popescu, funcţionar la „Albina“, care colindă de mai 
mulți ani împrejurimile Sibiiului. În călătoriile d-sale 
a făcut o mulţime de fotografii de toată frumuseţea, 
pe cari le-a adunat întrun minunat Album, întitulat: 
„Prin Turnul-Roşu spre România. Sibiiu—Râmnicu- 
Vâlcea“, pe care il va prezentă M. S. Regelui Carol, 
cu ocazia serbărilor de 10 Maiu. 

Ne vom face o deosebită plăcere de a reproduce 
în numerile de vară ale revistei noastre o parte din 
aceste splendide fotografii, însoţindu-le de impresiile 
de călătorie scrise de d-l Popescu. 

% 

Muzeul Asociaţiei. În Nr. 1 şi 2, 1910 al revistei 
„Transilvania“, d-l Oct. C. Tăstăuanu publică o amă- 
nunţită dare de seamă despre lucrările de înzestrare, 
catalogare şi aranjare ce s'au făcut la „Muzeul Aso- 
ciaţiei“ în cursul anului 1909. Întrun singur an acest 
Muzeu s'a îmbogățit cu peste 1100 de obiecte, pentru 
cari s'a cheltuit numai neînsemnata sumă de 286:40 cor. 
Acest rezultat frumos credem că va trezi în public un 
interes tot mai mare faţă de această instituţie na- 
țională. Îndemnăm și noi pe cetitorii noștri să adune 
obiecte de interes etnografic și istoric cultural pentru 
Muzeul Asociaţiei, care în timpul din urmă a luat un 
aşa de frumos avânt. 


Reviste și ziare. Convorbiri Critice Nr. 1 şi 
2, 1910. Revista d-lui Mihail Dragomirescu intră în al 
IV-lea an de existenţă. Din acest prilej, în articolul 
„Un pas înainte“ din fruntea numărului 1, directorul 
arată rostul ce l-a avut revista d-sale în mişcarea li- 
terară din cei din urmă trei ani. Afirmaţiunile din acest 
articol cuprind nişte exagerări şi greşeli foarte ciudate. 
Aşa de ciudate încât nici nu se pot discutà serios. - 
În aceste două numere găsim povestiri de d-l Em. 
Gârleanu, L. Rebreanu şi Dragoslav, poezii de Cor- 
neliu Moldovan şi alţii. D-l Ion Peretz publică un studiu 
despre „Poetica lui Macarie“, iar d-l Lovinescu o apre- 
ciere a poeziilor d-lui Goga din „Ne chiamă pă- 

mântul“, despre care ne spune: „Aceeaşi pornire spre 
prevestire, spre vaticinaţie, acelaş accent de răzvrătire, 
aceeaşi aşteptare a unor vremuri nouă, le găsim şi 
în al doilea volum de versuri. Numai ţinta s'a schimbat. 
Nota patriotică, atât de răsunătoare în cel dintâiu 
volum, a aţipit, dând loc notei sociale, care stă- 
pâneşte acum singură. Am puteă spune că intreg 
volumul „Ne chiamă pământul“ s'a desfășurat 
în chip firesc din poezia Clăcaşii a celui dintâiu 
volum, în care se revarsă iubirea poetului cătră cei 
mici, iubire ce merge însă până la propovăduirea 
urii de clasă, spre care trebuiă să-l îndrepte dealt- 
minteri firea lui de tribun“. — În revista d-lui Dra- 
gomirescu mai publică studii literare şi d-l N. Em. 
Teohari. În numărul prim vorbeşte de „Atitudinea 
literară a d-lor lorga și Densușianu“. Informaţiile din 
acest articol sunt necomplete şi superficiale. În al 
2-lea număr are un articol despre d-i „Duiliu Zam- 
firescu şi Poporanismul „Vieţii Româneşti“. Acest 
articol a făcut pe colaboratorul nostru, d-l Simionescu- 
Rîmniceanu, să ne adreseze următoarea scrisoare: 


„Stimate Domnule Tăslâuanu! 

Răsfoind întâmplător în timpul unei călătorii „Con- 
vorbirile Critice“ (Nr. 2, Anul 1V), căci altfel nu 
obişnuesc să le cetesc, am găsit în articolul d-lui N. 
Em. Teohari întitulat: „D-l Duiliu Zamfirescu şi 
poporanismul Vieţii Românești“, repetate următoarele 
rânduri din scrisoarea mea asupra Poporanismului 
apărută în revista d-voastră Nr. 2, Anul IX, fără ca 
semne de citaţii, sau vreo altă vorbă să indice îm- 
prumutul. Le redau alături: 


La d-i N. Em. Teohari: 


Dacă generozitatea cere să 
inchizi ochii, ca să fii ingă- 
duitor, arta cere să-i deschizi, 
ca să fii adevărat, În oglindirea 
artei, natura adevărată, vajnică 
şi necruțătoare, nu mai primej- 
dueşte pe nimeni. Poporaniştii, 
urmând ideile caritabile, aşează 
parabola pe aceeaş treaptă cu 
arta; „ei spălăcesc şi şterg tră- 
Săturile vii ale realităţii prin 
gospodăreasca săpuneală mo- 
rală“, care pune mai presus de 
înfăţişarea eternității, lumea 
intereselor zilnice. 


Convorbiri Critice 
Anul IV, Nr. 2, Pag. 89-90, 


La mine: 


Ducă generozitatea cere să 
inchizi ochii, ca să fii îngă- 
duitor, arta cere să-i deschizi 
ca să fii adevărat... În oglin- 
direa artei, natura adevărată, 
vajnică și necruțătoare, na mai 
primejdueşte pe nimeni... Întâi 
fiindcă se spălăcesc și şterg 
trăsăturile vii ale realității 
prin gospodăreasca săpuneală 
morală, ai doilea fiindcă se 
pune mai presus de înfăţişarea 
eternității, lumea intereselor 
zilnice şi, în sfârşit, fiindcă 
poporaniştii urmărind ideile 
caritabile, pun parabola pe 
aceeaș tre ptă cu arta. 


Luceafărul 
Anul LX, Nr. 2, Pag. 47--48. 


E prea marc asemănarea spre a puteă conchide 
că e o înrudire de gândiri, date fiind și mici intervertiri 
și intercalarea numai pentru câteva cuvinte a citaţiilor, 
cari par să ţintească la o desorientare. 

Fără ca să-mi suprapreţuesc însemnătatea acelor 
puţine cuvinte, țin totuş să scot la iveală imprumutul 
nemărturisit, în pilda că poate onorabilul colaborator 
al „Convorbirilor Critice“ va învăţă pe viitor să res- 
pecte mai mult, atât părerile altora, cât și pe sine 
însuş. 

Vă rog să binevoiţi a face loc în revista d-voastră, 


acestor rânduri şi totodată să primiţi dovada deose- 
bilei mele consideraţii. 
București, Hotel Boulevard, 25 Martie 1910. 
Marin Simionescu-Rimniceanu.* 


Dacă nu ne inşelăm d-l Teohari se face a doua 
oară vinovat de asemenea împrumuturi nemărturisite. 

* „Cumpăna“. E păcat că această revistă nu a 
putut trăi ca revistă săptămânală. Ea adusese o notă 
de tinereţe şi de sinceritate în mișcarea noastră li- 
terară şi s'a impus dela început. Acum apare lunar, 
cu colaborarea mai multora. În această formă nu mai 
poate fi ceea ce-a fost. Nădăjduim insă că fondatorii 
vor reuşi să învingă greutățile şi să facă din ea revista 
scriitorilor tineri. Lipsa unei asemenea reviste se simte 
în țară. O recomandăm cu căldură cetitorilor noştri. 
Abon. de 16 Leia se trimite la adresa E. Măciucescu, 
Str. Luigi Cazzavilan, Nr. 36, Bucureşti. 

* „Ramuri“. (Nr. 4—8). Se apreciază volumele: 
„Luminişuri“ de A. Stavri, Caleidoscopul lui A. Mirea 
Vol. Il, „Poezii“ de Cerna şi „Viforul“ de Delavrancea. 
Numărul 6—7 e închinat memoriei lui Carada. În acest 
număr se reproduce cuvânt de cuvânt articolul „Vieaţa 
lui Eugeniu Carada“ apărut în „Luceafărul“, fără să 
se arete împrumutul, ceeace e regretabil. D-l N. Bă- 
nescu publică câteva scrisori dela 1848—49 din co- 
respondeţa lui Bariț, cari arată de ce prestigiu se bu- 
cură Bariț încă de pe-atunci. 

R 

Știri. Suntem informaţi că d-na şi d-l Z. Bârsan, artişti 
dramatici la Teatrul Naţional din Bucureşti, vor începe 
în curând un turneu de reprezentații teatrale în orașele 
noastre mai insemnate. Programul turneului va apăreă 
in ziare. Publicul nostru se poate bucură că are din 
nou prilej să vadă pe iubiții noștri artişti, cari şi-au 
cucerit un loc de cinste și pe scena Teatrului Naţional 
din Bucureşti. 

* Reuniunea de cântări „Ciprian Porumbescu“ din 
Suceava (Bucovina) s'a hotărit să editeze compoziţiile 
lui Ciprian Porumbescu. A și apărut fasc. |, cuprinzând: 
„Deviza“ (Pe-al nostru steag e scris unire) şi urmă- 
toarele opt coruri bărbăteşti: „La un nour“, „În pă- 
dure“, Dup'un veac de suferințe“, „O, zi frumoasă, 
ai sosit“, „Marșul călăraşilor“, „leri, o floare radioasă“, 
„Sunt Arboros“ şi „Sosirea primăverii“. Preţul acestei 
broşuri de 15 pag. împodobită cu portretul compozi- 
torului e numai 2 cor. — Recomandăm această publi- 
caţie în atenţiunea cetitorilor noștri. 

* D-l lules Brun scrie în ziarul „La Roumanie“ fru- 
moase și interesante impresii dela serbările sfințirii 
Episcopului Cristea din Sibiiu. 

* În „Korrespondenzblatt des Vereins für sieben- 
biirgische Landeskunde“ Nr. 3/1910, d-şoara Pauline 
Schullei:s face o elogioasă dare de seamă despre 
traducerea „Fecioarei dela Orleans“ de d-şoara 
Maria Cunţanu. În această dare de seamă s'a strecurat 
şi o mică greşală privitoare la biografia d-şuarei Cun- 
tanu, pe care o rectificâm la dorinţa apreciatei noastre 
colaboratoare, şi anume: d-șoara Cunţanu n'a fost nici- 
odată în Germania, după cum spune d. Schuiterus, 

ci cultura germană şi a dobândit-o pe cai. autodi- 


dactică aici în Ardeal. 

* D-l profesor seminarial Aurel Bratu a scos în 
broşură articolul său despre „Tovărăşiile de școlari“, 
apărut în „Telegraful român“. Recomandăm în aten- 
țiunea învăţătorilor noştri acest articol şi-i îndemnăm 


să înființeze asemenea tovărăşii, cari sunt chemate” 


să dea o nouă deprindere hotăritoare in vieaţa eco- 
nomică a poporului nostru. 


* Din raportul general al comitetului „Reuniunii. 


sodalilor români din Cluj“ cătră adunarea generală 
din Martie 1910 rezultă că această reuniune s'a trezit 
din nou la vieață. Felicităm pe conducători pentru 
zelul şi priceperea cu cari lucrează pentru întărirea 
culturală a meseriaşilor noştri. 

* A apărut coa'a 11 din „Figuri contimporane din 
România“, in care se publică și biografia lui G. Ba- 
rițiu. Nezar fi plăcut dacă directorul acestei publicaţii 
preţioase, ar fi scris o biografie a lui Barițiu cu mai 
puține greşeli. Relevăm una dintre cele mai mari: „La 
Sibiiu, i se 'oferi un loc în consiliul de administraţie 
al băncii „Albina“, redactând în acelaş timp foaia 
acestei instituțiuni „Transilvania“: -(1871— 1888), 
„Transilvania“ foaia „Albinei“! i 

* Reuniunea română de cântări și muzică din Re- 
şița-montană a reprezentat în Dumineca Tomei piesa 
„La Şezătoare“ a d-lui Tib. Brediceanu. Aceeaş piesă 
se va reprezentă la Rusalii în Orăştie de Reuniunea 
română de cântări din Sibiiu. 


Poşta Redacţiei. 
— Manuscrisele nu se înapoiază. — 


T. M. Blaj. Vă împlinim cu plăcere „mica rugare“ 
şi declarăm că Hyperion din numărul trecut al 
poștei redacţiei nu e identic cu Hyperion, care pu- 
blică versuri în „Revista politică şi literară“, 

l. Lungulescu, Craiova. Fotografii şi cărți pos- 
tale, reprezentând balul costumat din Arad se pot co- 
mandă dela librăria ziarului „Tribuna“, Arad. 

G. B. Nu vrea nimeni să încercuc arta în paragrafi, 
căci asta nu se poate. Nu erà vorba despre asta, ci 
despre învăluirea adevăratei inspiraţii poetice, intro 
formă bizară, cum o fac poeţii noștri cu pretenţii de 
originalitate decadentă. Mărturisim că acest soiu de 
poezie e prea inaltă pentru priceperea noastră. 
Poezia „Zbucium“ are unele strofe frumoase. 

T. M. Cele trei poezii nu înseamnă un progres nici 
pentru d-voastră, nici pentru noi. Prea sunt deşirate 
şi prea spun puţin. Nădejdea de a primi dela d-voastră 
lucruri bune o păstrăm. 

|. S. G. Nu știam că sunteţi numai de 17 ani. La 
această vârstă toţi iubesc şi simt că-s poeți. Răspun- 
surile noastre sperăm să nu vă înstrăineze de noi. 

Lulu Popii. Prea sunteţi tânăr... 


nainte... se pare că aveţi ceva de spus. 


dovei și Mănăstirea Neamţului. 


ca să vi se ierte ` 
păcatul de a scrie versuri fără rimă. Dar scrieţi în- 


TIPARUL LUI W. KRAFFT ÎN SIBIIU. 


= 


N. F. Aşa, așa... 
De. te-aşi avea acum în braţă, 
Strângându-te cu foc, àr 
Ar fi mai duice-a” mea vieafă, 
lubitul meu boboc. 


Te credem, puiule, te credem.. 
G. R. Părerea noastră e că puteți să continuaţi. 
A. N. Dăm una dintre ele: 
La niște flori, 

Sărmane viorele 

V'am regăsit strivite 

- Prin vrafuri vechi de zile... 

Petale risipite... 


Mireasma voastră dulce 

S'a dus şi mai mult nu e... 
O, multe-a voastră soartă 
E ’n stare ca să spue!... 


Și nu ştiu cum îmi vine 
Ca visurile mele 

Cu voi să le aseamăn 
Sărmane floricele! 

“Preţul: 50 bani. 

Aviz? - 


Se caută un administrator pentru revista noastră. 
Cei cari doresc a ocupă acest post sunt rugați a 
ne trimite cerere sau, mai bine, a se prezentă în 
persoană la administrația noastră. Vor fi preferifi 
cei cari au aptitudini literare și pot face scurte 
informaţii la cronică. Retribufia: 100 cor. lunar. 


Administraţia rev. „Luceafărul“. 

